PDRM Komited Atasi Penduduk Bolos Jalani PKPD Di Kampung Desa Bajau, Dasar Baru

LAHAD DATU: Polis Diraja Malaysia di sini mengkoordinasi pasukan keselamatan untuk mengekang penduduk bolos dari dua lokaliti, Kampung Desa Bajau dan Dasar Baru yang menjalani Perintah Kawalan Pergerakan Diperketatkan (PKPD).

Dengan keluasan kampung seluas 36.25 hektar dengan perimeter PKPD 2.377 kilometer, dua kampung yang letaknya berdekatan itu mempunyai 914 rumah dengan jumlah 4,934 penghuni.

Menurut Ketua Polis Daerah Lahad Datu, Asisten Komisioner Rohan Shah Ahmad, dengan kekuatan pasukan keselamatan yang ada beliau meyakini matlamat itu dapat dicapai.

“Bagi memastikan ‘sasaran’ tidak bolos, rondaan dan kawalan mengikut sistem ‘prowler’ berkala dilaksanakan.

“Di samping itu, empat post kawalan disediakan bagi memastikan matlamat penugasan kali ini mampu dilaksanakan dengan teratur dan lancar,” katanya di sini.

Menurutnya, semua petugas komited dan siapsiaga menghadapi sebarang kemungkinan demi memastikan langkah-langkah pengawalan dan pencegahan penularan COVID-19 dicapai.

Katanya, lorong-lorong tikus di dua lokaliti PKPD ini telah dikenalpasti dan telah ditutup menggunakan kawat berduri.

“Selain itu, Team Cantas dari Bahagian Siasatan Jenayah (JSJ), Ibu Pejabat Polis Daerah (IPD) Lahad Datu juga diarahkan untuk membantu tindakan ini seperti menahan, menangkap dan mengambil tindakan terhadap mana-mana individu yang melanggar apa juga tindakan menyalahi undang-undang sedia ada dan Akta Pencegahan dan Pengawalan Penyakit Berjangkit 1988,” katanya.

Terdahulu, satu mesyuarat koordinasi telah diadakan dan melibatkan beberapa agensi keselamatan lain daru Angkatan Tentera Malaysia (ATM), Pasukan Gerakan Udara (PGU), Pasukan Polis Marin (PPM) Lahad Datu dan lain-lain.

Kerajaan memutuskan untuk melaksanakan Perintah Kawalan Pergerakan Diperketatkan (PKPD) di Kampung Desa Bajau dan Kampung Dasar Baru di Lahad Datu, bermula Rabu lalu hingga 15 Disember depan.

Menteri Kanan (Keselamatan), Datuk Seri Ismail Sabri Yaakob, berkata sehingga kini, Kementerian Kesihatan (KKM) menjalankan 665 ujian saringan dan 90 kes positif COVID-19 direkodkan di dua lokaliti itu. – Utusan Borneo

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


Patuhi SOP ‘Total Lockdown’ – Polis Sabah

KOTA KINABALU: Polis Diraja Malaysia (PDRM) tidak akan berkompromi terhadap mereka yang dikesan gagal mematuhi pematuhan prosedur operasi standard (SOP) sepanjang pelaksanaan ‘total lockdown’ di Sabah.

Ini termasuk menugaskan seramai 2,075 anggota dan pegawai untuk pasukan pemantauan pematuhan bagi memastikan semua SOP ditetapkan sentiasa dipatuhi.

Pesuruhjaya Polis Sabah, Datuk Hazani Ghazali berkata, polis akan melaksanakan operasi scara tegas terutamanya kepada mereka yang sengaja melanggar SOP ditetapkan.

Katanya, masyarakat dinasihatkan supaya terus mematuhi garis panduan yang ditetapkan dalam usaha menurunkan kadar penularan pendemik Covid-19 di negeri ini.

“Polis memohon kepada masyarakat supaya sentiasa peka terhadap situasi penularan Covid-19 ini dan kita tidak akan bertolak ansur atau kompromi kepada sesiapa saja.

“Tindakan tegas termasuk kompaun akan dilaksanakan dari semasa ke semasa bagi menentang penularan Covid-19 di negeri ini, “katanya.

Selain itu, Hazani berkata, polis turut membuka sebanyak 62 Sekatan Jalan Raya (SJR) di seluruh negeri membabitkan seramai 1,584 anggota PDRM dn agensi berkaitan.

“Untuk keseluruhan kedua-dua penugasaan ini, PDRM akan menugaskan seramai 3,659 anggota dan pegawai PDRM dengan dibanti 1,995 agensi keselamatan lain,” katanya.

Sementara itu, Kerajaan Negeri juga mengumumkan penambahan sebanyak 26 SJR di seluruh Sabah bersempena pelaksanaan ‘total lockdown’ esok.

Langkah itu sebagai memastikan SJR dapat dilaksanakan dengan lebih berkesan oleh pihak Polis Diraja Malaysia (PDRM). – AsiaTimes

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


PGA Rampas Rokok Seludup Bernilai Lebih RM3 Juta Di Tawau

TAWAU: Batalion 14 Pasukan Gerakan Am (PGA) Tawau berjaya merampas 239,700 bungkus rokok seludup pelbagai jenama bernilai lebih RM3 juta termasuk cukai dalam Op Benteng COVID-19 di Jalan Sri Aman, Batu 3 Jalan Apas, di sini.

Operasi kira-kira jam 4.30 pagi di sebuah premis tidak bernombor di Industri lorong Sri Aman Batu 3, itu dilakukan sepasukan pegawai kanan, anggota dan Ibu pejabat Polis Di Raja Malaysia dari Kompeni ‘A’ Batalion 14 PGA Tawau, bertindak atas maklumat risikan.

Pegawai Pemerintah Batalion 14 PGA Tawau, Superintendan Mohd Yacob Murad berkata operasi yang dijalankan itu turut berjaya memberkas seorang lelaki warga asing,38, dalam keadaan mencurigakan sedang memegang sebuah set walkie-talkie disyaki tonto pergerakan keluar masuk kenderaan di laluan tersebut.

“Pemeriksaan terhadap sebuah premis tidak bernombor itu mendapati pagar depan berkunci, manakala pintu belakang terbuka, namun tidak berpenghuni,” katanya dalam kenyataan media, di sini semalam.

Menurutnya, hasil pemeriksaan di dalam premis berkenaan berjaya menemui beberapa kotak berwarna coklat disyaki mengandungi rokok seludup dan sebuah van juga disyaki sebagai pengangkutan menghantar rokok-rokok seludup untuk pasaran dalam dan luar daerah Tawau.

“Pemeriksaan lanjut menemui 239,700 bungkus rokok jenama MILD, Extreme, Apache dan Tex dengan anggaran nilai selepas cukai sebanyak RM3,390 204.

“Kesemua barang rampasan termasuk rokok, sebuah van, satu set walkie-talkie dan sebuah telefon bimbit dianggarkan bernilai RM3,470,204,” katanya.

Katanya, kesemua tangkapan dan rampasan dibawa ke IPD Tawau untuk siasatan dan tindakan lanjut, manakala kes disiasat mengikut Seksyen 135 (1)(d) Akta Kastam 1967.

“Jika sabit kesalahan boleh didenda hingga 20 kali ganda nilai barangan atau penjara maksimum tiga tahun atau kedua-duanya,” katanya.- Utusan Borneo

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


PPM tahan enam lelaki dalam operasi gelora khas di Kudat

KOTA KINABALU, 27 Dis – Pasukan Polis Marin (PPM) Kudat telah menahan enam lelaki, lima daripadanya tidak memiliki dokumen pengenalan diri, di dua lokasi berasingan dalam Operasi Gelora Khas di perairan Kudat, semalam.

Komander PPM Wilayah 4 Sabah ACP Mohamad Pajeri Ali berkata dalam operasi khas pada pukul 12.10 tengah hari, empat lelaki ditahan dalam operasi di utara Pulau Straggler Kudat manakala dua lagi ditahan di perairan Latoan Kudat.

Dalam operasi di utara Pulau Staraggler Kudat, Mohamad Pajeri berkata, PPM Kudat menahan dan memeriksa sebuah pam bot tidak bernombor yang mencurigakan melalui kawasan tersebut.

“Siasatan awal mendapati seramai empat lelaki berumur 30 hingga 50 tahun berada dalam bot itu dan kesemua mereka tidak mempunyai dokumen pengenalan diri. Pemeriksaan lanjut ke atas pam bot tersebut telah menjumpai pelbagai barangan dipercayai untuk menjalankan aktiviti mengebom ikan.

“Nilai tangkapan termasuk sebuah bot dan satu unit enjin pam 13hp dianggarkan berjumlah RM8,090. Kes disiasat di bawah Akta Bahan Letupan 1957,” katanya dalam kenyataan di sini, hari ini.

Dalam operasi di perairan Latoan Kudat pula, Mohamad Pajeri berkata, PPM Kudat menahan serta memeriksa sebuah bot nelayan yang melalui kawasan perairan itu, dan siasatan awal mendapati terdapat dua lelaki berada dalam bot berkenaan.

Katanya, pemeriksaan lanjut ke atas bot nelayan itu telah menemui satu paket hablur lutsinar disyaki dadah jenis syabu di dalam sebuah beg sandang kepunyaan seorang daripada krew bot berumur 27 tahun.

“Suspek itu ditangkap dan kes disiasat di bawah Akta Dadah Berbahaya 1952, manakala seorang lagi lelaki berumur 22 tahun ditahan kerana tidak memiliki sebarang dokumen sah dan akan disiasat mengikut Akta Imigresen 1959/63,” katanya.

Kesemua suspek dan barang rampasan dibawa ke pangkalan PPM Kudat untuk tindakan lanjut.


Covid-19: Lebih 1.06 Juta Rakyat Sabah Terima Manfaat Bantuan Kerajaan Negeri

KOTA KINABALU, 16 Nov : Lebih 1.06 juta rakyat negeri Sabah setakat ini telah menerima manfaat daripada peruntukan kerajaan negeri berjumlah RM160 juta untuk bantuan COVID-19, Persidangan Dewan Undangan Negeri Sabah diberitahu hari ini.

Ketua Menteri Datuk Hajiji Noor berkata menerusi peruntukan itu, RM34.86 juta telah disalurkan menerusi program Bantuan Bakul Makanan melibatkan 169,345 penerima untuk memenuhi keperluan harian rakyat Sabah yang terkesan akibat penularan COVID-19.

Beliau berkata selain itu kerajaan negeri juga telah memberikan bantuan kewangan sekali bayar kepada mereka yang terkesan, pengecualian sewa gerai penjaja dan pengecualian sewa Projek Perumahan Rakyat bermula tiga bulan bermula bulan lepas (Oktober).

“Bagi bantuan Prihatin COVID-19, lebih RM33.75 juta telah dibelanjakan melibatkan 113,919 penerima rakyat Sabah, antaranya lebih RM7.3 juta untuk bantuan am, anak yatim, orang tua, kanak-kanak dan orang kurang upaya,” katanya.

Beliau berkata demikian ketika menjawab soalan lisan Calvin Chong Ket Kiun (Warisan-Elopura) yang bertanya mengenai peruntukan dana disediakan kerajaan negeri untuk disalurkan kepada rakyat Sabah yang terkesan akibat penularan COVID-19.

Hajiji berkata selain itu lebih RM15.66 juta telah disalurkan kepada kumpulan petani terutama B40 antaranya nelayan, pekebun sawit, pekebun kecil koko, penoreh getah dan penternak melibatkan 52,228 penerima.

Beliau berkata kerajaan Persekutuan juga telah menyalurkan RM50 juta menerusi Agensi Pengurusan Bencana Negara (NADMA) bagi membendung COVID-19 seperti pembelian peralatan perlindungan diri dan keperluan di pusat kuarantin serta rawatan COVID-19.

“Kerajaan persekutuan juga membantu rakyat Sabah dalam bentuk kewangan melalui Bantuan Sara Hidup melibatkan 406,000 penerima berjumlah RM474 juta, dan Bantuan Prihatin Nasional seramai 905,000 dengan perbelanjaan RM983 juta,” katanya.

Sementara itu, Hajiji berkata 542,523 ujian saringan COVID-19 telah dibuat di Sabah bermula 1 Feb lepas sehingga semalam (15 Nov) dengan 23,095 kes positif COVID-19 telah dikesan.

“Dari segi bilangan sampel dalam makmal setakat semalam, bilangannya sebanyak 3,755 dan Kementerian Kesihatan mengambil langkah mengurangkan bilangan sampel di makmal.

“Sampel diproses di tiga makmal iaitu Makmal Kesihatan Awam Kota Kinabalu, Makmal Universiti Malaysia Sabah dan Makmal Hospital Queen Elizabeth dengan kapasiti 2,700 sampel sehari, juga sampel outsourcing ke makmal swasta di Sabah,” katanya.

Beliau berkata pada masa ini kerajaan belum berhasrat membina sebuah hospital tambahan untuk menampung pesakit COVID-19 dan pada masa ini 11 hospital kerajaan serta 35 Pusat Kuarantin dan Rawatan COVID-19 mampu menampung keperluan rawatan pesakit. – BERNAMA

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


Dendam Angkara Anak Dibunuh Punca 6 Sekeluarga Ditembak Mati Di Selatan Filipina

KOTA KINABALU: Enam sekeluarga dari Pulau Denawan, Semporna, yang tembak mati ketika dalam perjalanan ke Siasi, selatan Filipina, untuk menyambut Maulidur Rasul, pada 6 November lalu, dipercayai dibunuh akibat dendam lama.

Pesuruhjaya Polis Sabah, Datuk Omar Mammah berkata, suspek yang melakukan pembunuhan itu berdendam kerana seorang daripada keluarga mangsa dikatakan membunuh anaknya.

“Motif pembunuhan disebabkan dendam lama antara dua keluarga itu. Anak suspek dibunuh dan itu punca dia membunuh keluarga mangsa,” katanya.

Beliau berkata demikian ketika ditemui pada Program Komuniti Kepolisian di Kampung Kesuapan, Pulau Gaya, Kota Kinabalu, hari ini.

Dalam pada itu, Omar berkata, polis sudah menjalankan bedah siasat terhadap enam mangsa yang ditembak mati dalam kejadian itu.

Katanya, pihaknya mendapatkan perintah mahkamah di Semporna untuk mengeluarkan jasad enam mangsa yang di kubur di Pulau Denawan bagi tujuan itu, pada 11 November lalu.

“Ada kesan tembakan di semua mangsa yang mati. Seorang daripadanya sampai tiga, empat kesan tembakan.

“Selepas bedah siasat dijalankan, enam mangsa itu dikebumikan semula pada 13 November lalu,” katanya.

Dalam kejadian 6 November lalu itu, enam sekeluarga terbabit, termasuk kanak-kanak berusia lapan tahun yang menaiki bot ke selatan Filipina dipercayai diserang suspek.

Suspek membunuh enam sekeluarga itu, namun enam keluarga mangsa yang lain terselamat, termasuk lima daripadanya kanak-kanak.

Omar berkata, ada kesilapan maklumat sebelum ini menyatakan dua mangsa terselamat, sebenarnya enam yang terselamat dalam kejadian itu.

“Empat kanak-kanak yang terselamat berada di bot lain. Dua lagi membabitkan seorang wanita dewasa dan seorang kanak-kanak dalam bot yang diserang suspek.

“Polis sudah mengenal pasti pihak yang bertanggungjawab melakukan jenayah itu dan maklumat itu sudah dimaklumkan kepada rakan setugas di negara jiran (Filipina),” katanya.


COVID-19: 1,268 Kes Baharu, 2 Kematian Hari Ini

PUTRAJAYA: Kementerian Kesihatan (KKM) melaporkan 1,268 kes baharu Covid-19 dan dua kematian berbanding 1,083 pesakit sembuh.

Ini menjadikan 320,925 kes pulih daripada keseluruhan 336,808 jangkitan Covid-19 dengan 1,246 kematian direkodkan setakat ini.

Ketua Pengarah Kesihatan Dr Noor Hisham Abdullah berkata, terdapat 14,637 kes aktif dengan 73 daripada 161 pesakit di unit rawatan rapi memerlukan bantuan pernafasan.

Daripada jumlah kes baharu itu, katanya, lima kes import dan baki 1,263 kes ialah penularan tempatan, yang terdiri daripada 946 warganegara dan 317 warga asing.

Selangor masih mencatatkan jumlah jangkitan tertinggi, iaitu 490 kes.

Ia diikuti Sarawak (141), Johor (135), Pulau Pinang (99), Negeri Sembilan (59), Melaka (52), Kuala Lumpur (53), Kelantan (49), Kedah (49) Sabah (45), Pahang (43), Perak (42), Putrajaya (6), Terengganu (4), Labuan (1) dan Perlis (0).

Noor Hisham berkata, dua kematian itu dilaporkan di Selangor.

Katanya, semua kes kematian itu membabitkan warganegara berusia 43 hingga 77 tahun, dengan lima daripadanya mempunyai latar belakang penyakit seperti buah pinggang kronik, dan darah tinggi.

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


Jemaah Haji Sabah Dinasihat Ikut Panduan Kesihatan Di Tanah Suci – Juhar

KOTA KINABALU : Yang Dipertua Negeri Sabah Tun Juhar Mahiruddin menasihati jemaah haji negeri ini supaya sentiasa mengikuti panduan kesihatan dan amalan pemakanan disarankan oleh Lembaga Tabung Haji (TH) sepanjang berada di Mekah.

Beliau turut mengingatkan agar para jemaah haji mengikuti prosedur operasi standard (SOP) ditetapkan bagi mengelakkan jangkitan COVID-19, di samping sentiasa mengambil berat tentang kesihatan dan menjaga kebersihan diri agar mereka dapat melaksanakan ibadah haji dengan sempurna.

“Saya mendoakan perjalanan semua jemaah haji dari Sabah ke Tanah Suci pada tahun ini diberikan keselamatan dan dipermudahkan.

“Semoga para jemaah haji dapat mengerjakan ibadat dengan sempurna dan kembali ke tanah air dengan haji yang mabrur,” katanya ketika berucap pada majlis meraikan keberangkatan kumpulan pertama jemaah haji Sabah bagi musim ini, petang tadi.

Turut hadir isteri Toh Puan Norlidah R.M Jasni; Ketua Menteri Sabah Datuk Seri Hajiji Noor dan isteri Datin Seri Juliah Salag.

Juhar juga meminta agar jemaah haji Sabah sentiasa menjaga akhlak dan menjauhi segala anasir tidak sihat yang boleh menjejaskan imej negara serta hubungan baik antara Malaysia dan kerajaan Arab Saudi.

“Selain mendoakan kesejahteraan diri dan keluarga, saya meminta semua jemaah haji untuk turut mendoakan kesejahteraan dan keamanan negeri Sabah dan Malaysia,” katanya.

Sementara itu, Juhar berkata mengambil iktibar daripada pelaksanaan haji, umat Islam khususnya di Sabah diharap dapat terus bersatu hati tanpa melihat kepada sebarang berbezaan yang boleh memecahbelahkan kesatuan ummah dan keharmonian masyarakat berbilang bangsa.

“Perhimpunan terbesar ini mengajar umat Islam untuk bersabar, bertoleransi dan berkasih sayang tanpa mengira warna kulit, bahasa, adat resam dan budaya,” katanya.

Sebanyak 142 jemaah haji dari Sabah berlepas ke Kuala Lumpur malam ini sebelum meneruskan penerbangan ke Tanah Suci. – BERNAMA


Buaya Baham Pemuda Di Sungai Kalabakan Bulan Lalu Berjaya Ditangkap

KALABAKAN: Seekor buaya berukuran lebih empat meter yang dipercayai menyerang dan membaham seorang pemuda, Sukrien Jesman Yusoff, 24, di Sungai Kalabakan, 3 Julai lalu berjaya ditangkap hari ini.

Ia susulan perangkap dan pancing buaya yang dipasang oleh Jabatan Hidupan Liar (JHL) Tawau, di beberapa lokasi di kawasan sungai itu antara 5 hingga 15 Julai lalu.

Pegawai JHL Daerah Tawau, Sailun Aris berkata, reptilia itu berjaya ditangkap selepas ia memakan umpan yang baharu dipasang di sungai Kampung Tanjung Sapi, 15 Julai lalu.

Bagaimanapun, katanya, pemeriksaan yang dibuat anggota JHL hari ini menemukan seekor buaya yang sudah mati tersangkut pada mata pancing kira-kira jam 1.30 tengah hari tadi.

“Berdasarkan keadaan fizikal, kami percaya bangkai buaya berkenaan sudah mati dalam tempoh lebih daripada 24 jam,” katanya dalam kenyataan di sini hari ini.

Berikutan itu, beliau berkata pihaknya turut memaklumkan tangkapan bangkai buaya berkenaan kepada ahli keluarga mangsa.

“Sebagai menghormati permintaan mereka, bangkai buaya itu kemudiannya dibelah dan menemukan sisa tulang tangan manusia dipercayai milik mangsa sebelum diserahkan kepada ahli keluarga mangsa untuk tujuan pengebumian,” katanya.

Sailun juga berkata, pihaknya tidak menolak kemungkinan reptilia berkenaan juga disyaki yang telah menyerang seorang wanita, Nur Hayati Talib, 50 dalam kejadian pada pada 25 Jun lalu selain beberapa lagi kes serangan buaya yang dilaporkan sebelum ini.

Katanya, bangkai buaya itu kemudiannya ditanam tidak jauh dari kawasan tebing sungai di situ oleh anggota JHL dengan bantuan penduduk kampung.- BH Online

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


Dua ditahan kes curi motosikal

DUA lelaki disyaki aktif dalam kegiatan curi kenderaan sekitar bandar raya ini ditahan dalam serbuan berasingan, baru-baru ini.

Suspek pertama berusia 20 tahun yang juga warganegara asing ditahan di Jalan Kampung Air, Khamis lalu.

Sementara itu seorang lagi suspek rakyat tempatan berusia 39 tahun ditahan di Kampung Pengesahan dua hari kemudian.

Ketua Polis Daerah Kota Kinabalu Asisten Komisioner Habibi Majinji berkata, hasil tangkapan kedua-dua suspek, polis merampas dua motosikal disyaki dicuri mereka di sekitar bandar raya ini.

“Hasil semakan motosikal berkenaan dilaporkan hilang pada 20 dan 22 April lalu dipercayai dicuri.

“Soal siasat seterusnya mendapati, kedua-dua suspek terbabit lima kes curi motosikal dan empat kes curi kereta di sekitar bandar raya ini sejak hujung 2018,” katanya.

Beliau berkata, demikian pada sidang media selepas Majlis Perhimpunan Bulanan di Dataran Pahlawan, Kota Kinabalu, hari ini.

Habibi berkata, kes disiasat mengikut Seksyen 379A Kanun Keseksaan kerana mencuri kenderaan.Artikel ini disia – Harian Metro


PRK Sandakan: Walaupun Muda Vivian Berwibawa Mewakili Rakyat

OSANDAKAN: Parti pembangkang mula memainkan isu umur kononnya calon DAP dalam Pilihan Raya Kecil (PRK) Sandakan terlalu muda untuk menjadi wakil rakyat.

Persoalannya adakah calon muda yang berkaliber itu tidak sesuai berbanding pemimpin veteran yang tewas dalam pilihan raya umum lalu dan telah terbukti partinya gagal membawa kemajuan kepada rakyat Sabah atau Sandakan khususnya?

Vivian, 30, sebenarnya bukanlah budak mentah jika dilihat kepada kerjaya politik dan pengalamannya kerana gadis manis ini telah menyertai politik sejak tahun 2012 apabila bapanya, mendiang Datuk Stephen Wong memulakan langkah untuk bertanding dalam pilihan raya.

Sejak berumur 22 tahun lagi, beliau menjadi tulang belakang kepada kerjaya politik bapanya, walaupun hanya menjadi ahli biasa DAP.

Sepak terajang politik Sandakan, keluh kesah rakyat yang memerlukan perubahan selepas kegagalan Barisan Nasional (BN) membawa kemajuan telah mematangkang anak jati Sandakan ini tentang perlunya beliau mengambil peranan membantu menyelesaikan masalah akar umbi.

Atas rasa tanggungjawab itulah beliau sentiasa hadir menemani mendiang bapanya sama ada dalam program politik atau setiap kali tokoh tersebut turun padang berjumpa rakyat.

Sehinggalah mendiang dilantik menjadi Menteri Kesihatan dan Kesejahteraan Rakyat Sabah selepas pilihan raya umum 2018, Vivian sentiasa berada di belakang mendiang kerana ruang telah terbuka untuk beliau bersama bapanya menyelesaikan masalah rakyat selepas menjadi kerajaan pemerintah.

“Saya tidak berasa marah atau terasa hati (bila dikatakan terlalu muda) saya akan buat apa kemampuan saya untuk membuktikan kepada mereka bahwa umur 30 tahun mampu bercakap di Parlimen dan bersuara untuk rakyat.

“Fokus saya ialah mahu membuktikan kerja saya lebih memberi gambaran daripada kata-kata, saya tidak mahu ada isu dengan pembangkang cuma mahu membuktikan saya mampu bekerja lebih keras daripada hanya bercakap,” kata Vivian ketika ditanya tentang dakwaan pembangkang beliau terlalu muda.

Memilih pemimpin biarlah seorang yang berpendidikan dan berpengetahuan luas, justeru jika pendidikan menjadi sandaran Vivian amat menepatinya.

Selepas mengambil Sijil Pelajaran Malaysia (SPM) di Sekolah Menengah Sung Siew pada 2006, Vivian kemudiannya mengambil jurusan Diploma Komunikasi Media dari Kolej Inti.

Beliau kemudian melanjutkan pelajaran dalam bidang Sarjana Muda Perhubungan Awam di Universiti Murdoch, Australia sebelum mengambil diploma keduanya dalam bidang Pendidikan Awal Kanak-kanak di Universiti Malaya tahun lalu.

Sebagai anak muda yang meminati kerja-kerja sosial, Vivian turut melibatkan diri dalam beberapa misi ke luar negara antaranya penghantaran bantuan perubatan kepada rakyat Kemboja dan Indonesia yang memerlukan bermula tahun 2013 hingga 2015.

Di dalam negara pula, Vivian terlibat dalam beberapa program membina rumah Orang Asli di Semenyih, Selangor dan Gua Musang Kelantan serta turut terlibat dalam projek sama di Johor.

Daripada segi kerjaya pula, beliau memulakan karier sebagai perunding kewangan di beberapa institusi perbankan di Kuala Lumpur antara 2013 hingga 2015.

Selepas itu, beliau menjadi tenaga pengajar di International Korean School of Malaysia di Cyberjaya bermula 2015 hingga 2018 sebelum membantu bapanya secara langsung sebagai Pegawai Khas Kepada Menteri Kesihatan dan Kesejahteraan Rakyat.

Sehubungan itu, Vivian memiliki segala ramuan untuk menjadi wakil rakyat yang berwibawa, ditambah pula dengan tunjuk ajar daripada kepimpinan negeri diketuai Ketua Menteri, Datuk Seri Mohd. Shafie Apdal, rakyat Sandakan bakal memiliki wakil rakyat yang serba boleh.

“Saya akan teruskan kerja bapa saya cuma kali ini saya akan menambah idea-idea baharu selaras dengan keperluan orang muda sekarang.

“Sudah tentu idea-idea baharu ini akan saya bawa kepada kerajaan dalam usaha membangunkan Sandakan dan mewujudkan peluang pekerjaan di sini dalam pelbagai sektor terutama pelancongan,” katanya dalam sidang akhbar hari ini. – BorneoToday


SESB Perkenal Pembayaran Bil Elektrik Dengan Autopay & Autodebit

KOTA KINABALU: Kesibukan dengan tugasan harian kini bukan lagi penghalang kepada pengguna Sabah Electricity Sdn Bhd (SESB) untuk menjelaskan bayaran bil elektrik pada masa yang ditetapkan.

SESB teleh mempermudahkan lagi rangkaian pembayaran bil elektrik dengan memperkenalkan kaedah autopay dan autodebit.

Pengurus Besar Komunikasi Korporat SESB, Hajah Chendramata Hj Sinteh berkata pelanggan SESB kini boleh menjelaskan bil elektrik mereka melalui kaedah pembayaran autopay dan autodebit selain daripada pembayaran menggunakan kiosk yang beroperasi 24 jam di pejabat-pejabat SESB seluruh Sabah dan Wilayah Persekutuan Labuan.

Menurut Chendramata, pembayaran menggunakan kaedah autopay ialah pembayaran bil elektrik melalui pemotongan kad kredit atau debit, manakala kaedah autopay adalah pembayaran bil elektrik melalui potongan akaun semasa pengguna.

“Autopay adalah kaedah pembayaran bil elektrik yang akan mendebit kad kredit anda secara automatik setiap bulan, berdasarkan jumlah jumlah bil elektrik,” katanya dalam satu kenyataan media hari ini.

Pengguna yang ingin membayar bil elektrik menggunakan kaedah autopay dan autodebit ini perlu mendaftar terlebih dahulu

Beliau berkata pengguna perlu melengkapkan borang autodebit/autopay yang boleh didapati di laman sesawang SESB atau berkunjung ke pejabat SESB yang berdekatan.

Pengguna dikehendaki untuk mendaftarkan nombor akaun bank bagi perkhidmatan autodebit atau kad kredit/debit bagi perkhidmatan autopay.

Borang yang telah lengkap diisi hendaklah dihantar ke pejabat SESB yang berhampiran untuk tujuan pemprosesan dan pengguna akan dimaklumkan melalui e-mel atau Sistem Pesanan Ringkas (SMS) sekiranya permohonan diluluskan atau ditolak.

Setiap kali pemotongan bayaran bil elektrik melalui akaun bank atau kad kredit dilaksanakan, satu e-mel atau SMS akan dihantar kepada pengguna sebagaipemakluman bayaran dan akaun elektrik pengguna akan dikemaskini serta merta.


Covid-19: Tiada Kes Baharu Di Sabah Hari Ini, 10 Lagi Pulih

KOTA KINABALU: Kes Covid-19 aktif di Sabah menurun 10 kes lagi, hari ini, menjadikan jumlah pesakit jangkitan wabak itu yang masih menerima rawatan ketika ini seramai 60 orang berbanding 70 semalam.

Ia susulan seramai 10 lagi pesakit Covid-19 yang dilaporkan telah sembuh dan dibenarkan pulang, hari ini, menjadikan jumlah keseluruhan kes sembuh di Sabah seramai 251 orang.

Selain itu juga, tiada pertambahan kes baharu pada hari ini dengan jumlah keseluruhan kes di negeri ini kekal dengan 315 kes.

Jumlah kes yang dirawat semula juga masih kekal dengan tujuh kes, setakat ini.

Statistik terbaharu itu disiarkan Menteri Kesihatan dan Kesejahteraan Rakyat Sabah, Datuk Frankie Poon Ming Fung, dalam Facebook beliau, hari ini.

Dalam perkembangan sama tiada kematian dicatatkan di negeri ini, hari ini, dengan jumlah korban akibat jangkitan wabak itu kekal empat orang iaitu dua di Kota Kinabalu dan masing-masing satu di Tawau serta Tambunan.

Sabah juga kekal negeri keenam tertinggi mencatatkan Covid-19 di belakang Selangor yang mencatat sebanyak 1,455; Kuala Lumpur (1,264); Johor (666); Negeri Sembilan (513); dan Sarawak (509).- Berita Sabah


Perintah Berkurung Esszone Dilanjutkan Hingga 15 April

KOTA KINABALU: Perintah berkurung di kawasan perairan tujuh daerah dalam Zon Selamat Timur Sabah (ESSZONE) yang berakhir esok, dilanjutkan sehingga 15 April depan.

Pesuruhjaya Polis Sabah Datuk Hazani Ghazali berkata, perintah berkurung itu meliputi perairan Tawau, Semporna, Kunak, Lahad Datu, Kinabatangan, Sandakan dan Beluran.

Katanya, orang ramai yang tinggal di kawasan berkenaan dilarang menghampiri atau berada di kawasan diisytihar antara 6 petang hingga 6 pagi.

“Perintah ini diteruskan bagi memastikan kawasan perairan berkenaan tidak diceroboh pengganas yang mengancam keselamatan penyelidik antarabangsa yang menjalankan penyelidikan dan pelancong asing yang melawat pulau peranginan.

“Maklumat mendedahkan kumpulan yang menjalankan kegiatan Kidnapping For Ransom (KFR) dan kumpulan Abu Sayaf masih cuba menceroboh ke kawasan ini untuk melakukan penculikan dan lain-lain jenayah rentas sempadan,” katanya dalam kenyataan hari ini.

Hazani berkata, perintah berkurung itu juga bagi menjamin keselamatan dan kesejahteraan rakyat Sabah yang menjadi pengguna perairan dan rakyat berada di kawasan daratan ESSZONE.

Katanya, ia juga akan memudahkan penguatkuasaan dan pemantauan terhadap pergerakan bot serta menimbulkan rasa selamat serta yakin kepada pengusaha chalet dan nelayan dengan kehadiran pasukan keselamatan.

“Saya juga memberi kuasa kepada semua Ketua Polis Daerah di ESSZONE bagi mengeluarkan permit kepada pemohon yang layak bagi tujuan aktiviti perikanan atau ada keperluan mendesak untuk melalui kawasan perintah berkurung itu,” katanya.

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


16 pemilik gerai makanan bazar Ramadan di Sandakan dikompaun

SANDAKAN: Seramai 16 pemilik gerai makanan di bazar Ramadan di sini telah diberikan notis kompaun oleh Pejabat Kesihatan Kawasan Sandakan atas beberapa kesalahan.

Pegawainya Dr Johari Awang Besar berkata ia termasuk dua kesalahan tidak mematuhi kehendak berhubung tugas-tugas am pemilik premis, empat kesalahan tidak mematuhi kehendak berhubung latihan pengendali makanan serta 10 kesalahan tidak mematuhi peraturan pakaian pengendali makanan.

Katanya, notis kompaun itu mengikut Seksyen 32B Akta Makanan 1983 kerana dikesan melanggar Peraturan-Peraturan Kebersihan Makanan 2009 dengan nilai kompaun antara RM100 dan RM1,000.

“Hasil penguatkuasaan, pihak kita juga telah mengambil sebanyak 11 sampel makanan untuk dianalisa mikrobiologi dan masih menunggu keputusan,” katanya dalam satu kenyataan di sini.

Mengulas lanjut, Dr Johari berkata setakat ini, pihaknya dengan kerjasama pihak berkuasa tempatan (PBT) telah memeriksa sebanyak 273 gerai dengan 551 pengendali makanan di lapan lokasi bazar Ramadan sekitar sini.

Pemeriksaan itu telah dijayakan seramai 25 penolong pegawai persekitaran yang membabitkan lima kumpulan dari Pejabat Kesihatan Kawasan Sandakan serta pegawai penguatkuasa Kesihatan Awam dari PBT.

“Tumpuan operasi pada tahun ini adalah khusus kepada peniaga yang menyedia dan menjual juadah di bazar-bazar Ramadan di sekitar Bandar Sandakan.

“Justeru, orang ramai dinasihatkan agar bijak memilih makanan yang bersih dan selamat. Ia bagi mengelak berlakunya kejadian penyakit bawaan makanan seperti kes keracunan makanan, kolera, kepialu dan lain-lain,” katanya. – Utusan Borneo


Teck Guan Cocoa Village Tarikan Terbaharu Warga Tempatan Dan Pelancong Di Tawau

SALAH 1 LAGI TEMPAT TARIKAN PELANCONG YANG ADA DI TAWAU

Teck Guan Cocoa Village terletak kira-kira 45 minit dari bandar Tawau. Terletak di Quion Hill, tanah vulkanik yang subur untuk tanaman koko.

Selain menyaksikan rantaian penanaman koko dari biji benih, di sini terletaknya air terjun setinggi 75 kaki dan merupakan sebahagian daripada sungai Balung.

Makanan tengah hari yang menyelerakan turut disediakan bersama dengan hidangan pencuci mulut koko dan pelbagai buah-buahan tropika.

TARIKAN UTAMARantaian penanaman koko melalui demonstrasi praktikalMenerokai Air Terjun di Teck Guan Cultural Spring.

Sambil menikmati udara nyaman dan pemandangan ladang di “Sundeck” village

Nota:• Mesti pre book 3 hari sebelum berkunjung ke cocoa village. Tidak menerima kunjungan “walk in”

• Tempahan untuk kunjungan mesti minimum 4 orang. Warganegara RM60 per pax termasuk makanan tengahari. Waktu kunjungan 10am hingga 1.30pm.


Bantuan Tunai Tambahan RM100 Tak Cukup, Kata Ahli Ekonomi

GEORGE TOWN: Seorang ahli ekonomi mengkritik langkah kerajaan menaikkan sebanyak RM100 bayaran tunai Bantuan Keluarga Malaysia (BKM) untuk membantu golongan B40 menangani kenaikan kos sara hidup.

Geoffrey Williams dari Universiti Sains dan Teknologi Malaysia berkata, jumlah RM100 itu tidak mencukupi untuk isi rumah B40 menyara diri selama berbulan-bulan, terutamanya dengan harga ayam, telur dan minyak masak yang dijangka meningkat selepas 1 Julai.

Beliau juga menyifatkan pemansuhan subsidi minyak masak tulen berbotol langkah baik kerana ia tidak disasarkan kepada golongan B40 pada mulanya.

Namun beliau menjangkakan permintaan untuk minyak masak peket 1kg akan meningkat selepas 1 Julai ini kerana “pengguna berpendapatan tinggi pun akan membuat pilihan paling murah”.

“Ini hanya akan menyebabkan kekurangan (minyak masak) peket kerana pengeluar juga akan menuangkan minyak dari botol ke dalam peket. Ia tidak akan mengurangkan pembelian minyak bersubsidi atau menghentikan penyalahgunaan oleh penjual komersial dan penyeludup,” katanya.

Semalam, Perdana Menteri, Ismail Sabri Yaakob mengumumkan bantuan tunai BKM ditambah RM100 untuk setiap isi rumah yang akan memanfaatkan kira-kira 8.6 juta orang dan 4 juta isi rumah.

Katanya, kerajaan akan memansuhkan subsidi minyak masak tulen berbotol kerana subsidi itu disalahgunakan oleh sektor komersial dan penyeludup.

Katanya, harga siling ayam dan telur juga akan dimansuhkan selepas 30 Jun ini.

Dalam pada itu, bekas timbalan menteri, Teo Nie Ching, berkata pengumuman kenaikan BKM itu akan meminggirkan golongan B40 “baharu”.

Katanya, selepas pandemik Covid-19 melanda, kira-kira 20% golongan M20 terjejas pendapatan mereka dan jatuh dalam kumpulan B40.

“Golongan B40 sepatutnya kini dipanggil B60 kerana pandemik Covid-19 telah mengakibatkan golongan pertengahan atau M20 hilang pendapat dan hampir separuh menjadi kategori B40. Jadi kumpulan ini (golongan M20 yang menjadi B40) telah dipinggirkan kerajaan untuk turut mendapat BKM ini,” katanya Ahli Parlimen Kulai itu. – FMT

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


Sebak lihat mangsa masih peluk bayi

PERASAAN sebak tidak dapat dibendung Presiden Muslim Care Malaysia, Zulkifli Wahijan yang tiba paling awal ke lokasi bencana besar di kota utara Sulawesi di sini, serta menyaksikan sendiri situasi yang berlaku pada Selasa lalu.

Beliau turut berkongsi pengalamannya memasuki kawasan bencana Petobo bagi melihat proses mencari dan menyelamatkan ribuan mangsa yang terkorban di situ.

“Kebetulan ketika itu pasukan penyelamat menemui mayat seorang wanita dikenali sebagai Saparni berusia 24 tahun.

“Paling menyedihkan mangsa masih memeluk bayi perempuannya berusia lima bulan. Berdasarkan keadaannya, ibu malang itu dipercayai cuba menyelamatkan diri, namun gagal dan ditelan ‘ombak’ lumpur itu,” katanya.

Menurut beliau, mayat ibu muda itu diangkat orang ramai sebelum dipindahkan ke dalam plastik khas, manakala bayinya diletakkan sementara di atas talam.

“Sedih berbaur simpati melihat keadaan puluhan mayat ditemui di Petobo. Ini bukan bencana biasa, masjid dan banyak sekolah agama juga hilang ditelan bumi.

“Apa yang berlaku ini cukup menginsafkan saya terhadap kebesaran Allah SWT. Saya banyak beristighfar dan memikirkan mesej yang mahu disampaikan Tuhan,” katanya yang turut tinggal sementara di kem Tentera nasional Indonesia (TNI) di Sulteng, Sulawesi Tengah.

“Saya turut merasai pengalaman menjadi pelarian mangsa gempa apabila terpaksa tinggal di pusat pemindahan itu,” katanya.

Zulkifli sukar keluar dari Palu berikutan lapangan terbang ditutup untuk pesawat komersial, selain kesukaran mendapatkan petrol.

“Keadaan amat huru-hara. Ramai warga kota ini mahu lari meninggalkan bandar kerana ketakutan selain bimbang gempa susulan lebih kuat,” katanya.


14 PATI Indonesia Cuba Masuk Tawau Ditahan

TAWAU: Cubaan 14 pendatang asing tanpa izin (Pati) menyusup masuk secara haram ke negara ini gagal selepas dikesan Tim Quick Reaction Force (QRF), Angkatan Tugas Bersama 2 (ATB 2), semalam.

Komander ATB 2, Brigadier Jeneral Abdul Karim Ahmad berkata, ia susulan Operasi Benteng Bersama yang dijalankan di kawasan Jeti Pemunggahan Balak, Kampung Hidayat, di sini, jam 3.40 petang.

Menurutnya, ketika kejadian, sebuah bot laju itu dikesan sedang menghampiri di kawasan jeti, sebelum dilihat beredar secara terburu-buru sebaik semua penumpang diturunkan di kawasan berkenaan.

“Bagaimanapun, tindakan pantas Tim QRF berjaya mengepung dan menahan kesemua Pati terbabit termasuk tiga lelaki yang cuba melarikan diri.

“Hasil pemeriksaan lanjut mendapati semua mereka terdiri daripada empat lelaki dan enam wanita selain tiga kanak-kanak lelaki serta seorang kanak-kanak perempuan, masing-masing berumur antara tiga hingga 69 tahun,” katanya dalam kenyataan di sini, hari ini.

Mengulas lanjut, Abdul Karim berkata, siasatan awal mendapati kesemua mereka tidak memiliki dokumen perjalanan atau pengenalan diri yang sah, dan disyaki cuba memasuki Malaysia secara haram melalui perairan Tawau.

Katanya, mereka dipercayai menggunakan khidmat ejen di Pulau Sebatik, sebelum dibawa menaiki bot laju ke Tawau dan seterusnya akan dijemput untuk dihantar ke destinasi masing-masing seperti yang sudah ditetapkan.

“Mereka kemudiannya di bawa ke Ibu Pejabat Polis Daerah (IPD) Tawau untuk proses saringan Covid-19 dan tindakan lanjut mengikut Seksyen 6(3) Akta Imigresen 1959/63,” katanya. – HMetro

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


Tunjuk Bukti Atau Kami Saman: Kenny Chua

KOTA KINABALU: Penyandang DUN Inanam Kenny Chua (gambar) berkata semua wakil rakyat yang mengalihkan sokongan kepada bekas Ketua Menteri Sabah, Tan Sri Musa Aman menimbang untuk mengambil tindakan undang-undang terhadap sesiapa sahaja yang menuduh mereka telah dirasuah dan menerima jutaan ringgit untuk melompat parti.

Katanya, sesiapa sahaja yang membuat tuduhan seumpamanya di mana-mana platform media sosial mesti menyokong dakwaan itu dengan bukti, atau jika tidak, mereka akan berdepan tindakan undang-undang.

“Tunjukkan kepada kami bukti atau jika gagal, kami tidak teragak-agak untuk mengambil tindakan undang-undang. Peguam-peguam kami sudah bersedia,” katanya dalam satu kenyataan pada Isnin. – Harian Ekspres

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


Amalan Penjarakan Sosial Perlu Diteruskan Sehingga 2022

WASHINGTON: Saintis di Harvard mengunjurkan bagi mengatasi pandemik COVID-19, pengulangan kepada amalan penjarakan sosial secara konsisten perlu dilakukan sehingga tahun 2022.

Katanya, pelaksanaan perintah berkurung yang dibuat sekali sahaja bagi mengekang penularan COVID-19 tidak mampu untuk mengurangkan risiko jangkitan wabak itu.

Kajian itu dibuat memandangkan kes positif COVID-19 di Amerika Syarikat (AS) semakin memuncak.

Kumpulan saintis itu menjangkakan COVID-19 ini akan menjadi satu wabak bermusim, selain turut mengaitkan peningkatan jangkitan akan berlaku pada musim sejuk.

Penulis utama kajian itu, Stephen Kissler, berkata pelanjutan kepada amalan penjarakan sosial amat diperlukan bagi memastikan rakyat AS terlepas daripada wabak berbahaya ini.

“Kami mendapati amalan penjarakan sosial ini tidak boleh dilakukan sekali sahaja, ia tidak mencukupi untuk mengelakkan jangkitan COVID-19 dalam keadaan kapasiti bagi penjagaan kesihatan di AS amat terbatas,” katanya.

“Apa yang amat perlu dilakukan ketika ini dalam keadaan tidak ada jenis rawatan lain adalah terus melanjutkan tempoh penjarakan sosial,” katanya. – AFP


RM1.5 Juta Demi Lindungi Hidupan Liar Di Sabah

KOTA KINABALU: Kerajaan Negeri akan terus memberi sepenuh komitmen dalam memastikan spesis hidupan liar yang dilindungi di Sabah dijaga dengan baik disamping membangunkan sektor perladangan sawit.

Ketua Menteri Datuk Seri Panglima Haji Mohd Shafie Apdal berkata, disamping menyokong usaha Kementerian Industri Utama (MPI) dalam Kempen ‘Sayangi Sawitku’, kerajaan akan turut melindungi hidupan liar seperti gajah pygmy borneo dan Orang Utan.

Usaha melindungi hidupan liar ini akan terus dipergiatkan dengan adanya peruntukan berjumlah RM1.5juta yang diberikan melalui Majlis Minyak Sawit Malaysia (MPOC).

”Melalui dana itu, MPOC akan melakukan pemantauan terhadap gajah pygmy borneo dan Orang Utan bagi mendapatkan pangkalan data yang mencukupi agar usaha melindungi hidupan liar di peringkat negeri Sabah dapat dilakukan dengan sebaiknya,” katanya kepada pemberita selepas menerima Kunjungan Hormat Menteri Industri Utama Teresa Kok, di Pusat Pentadbiran Negeri Sabah (PPNS), di sini pada Selasa.

Dalam majlis itu, Mohd Shafie turut menyaksikan acara menandatangani Surat Hasrat (LoI) antara MPOC dengan Jabatan Perhutanan Sabah dan Majlis Penyerahan Cek bernilai RM1.5juta kepada Jabatan Hidupan Liar Sabah.

Beliau berkata, Kerajaan Negeri akan terus bekerjasama dengan MPOC, Lembaga Minyak Sawit Malaysia (MPOB) dan badan lain untuk memastikan usaha melindungi hidupan liar ini dapat dipertingkatkan.

“Kerajaan juga mengambil langkah drastik dengan mengurangkan penebangan kayu kayan yang berada dalam kawasan hutan dilindungi sepenuhnya (TPA). Ini membolehkan Sabah mencapai 30 peratus kawasan TPA menjelang 2025,” jelasnya.

Mengenai pertemuan dengan Teresa itu, Mohd Shafie berkata, usaha itu akan membantu meningkatkan daya upaya kerajaan dalam memastikan nasib pekebun kecil dalam sektor perladangan sawit dibela sebaik mungkin.

”Apa juga naratif (gambaran) yang dikatakan orang luar akan cuba diatasi agar langkah memastikan industri ini dipertingkatkan dapat dilakukan,” ujarnya.

Katanya, Sabah mempunyai kawasan perladangan sawit yang terbesar di Malaysia maka, penghasilan produk komoditi ini akan terus dipertingkatkan agar ianya mampu memberikan hasil yang baik kepada negeri dan negara ini.

Sementara itu, Teresa berkata, LoI yang dimeterai antara MPOC dan Jabatan Perhutanan Sabah itu akan membolehkan program penanaman sejuta pokok dapat dilakukan dalam tempoh 10 tahun ini.

Katanya, penanaman pokok itu akan dilakukan di kawasan seluas 6,600 hektar yang meliputi kawasan Ulu Kawag dan Hutan Simpan Ulu Segama di Lahad Datu.

Turut hadir dalam majlis itu adalah Ketua Setiausaha MPI Datuk Dr Tan Yew Chong, Ketua Pegawai Eksekutif MPOC Datuk Dr Kalyana Sundram, Pengarah Jabatan Hidupan Liar Agustine Tuuga dan Ketua Konservator Hutan Datuk Mashor Mohd Jaini. – BorneoToday


Pengusaha sawit Sabah tidak abai tanggungjawab lindungi hutan – Teresa Kok

KINABATANGAN, 30 Mac – Pengusaha tanaman kelapa sawit di Sabah, yang merupakan negeri penanaman kelapa sawit kedua terbesar di negara ini, tidak mengabaikan tanggungjawab kepada usaha konservasi hutan dan hidupan liar, kata Menteri Industri Utama Teresa Kok hari ini.

Katanya kunjungannya ke negeri ini mendapati ikhtiar pengusaha sawit untuk menyumbang kepada kelestarian hutan dan alam sekitar tidak disedari oleh kebanyakan masyarakat, termasuk masyarakat negara luar yang memperjuangkan kempen anti sawit.

“Ini semua cerita baik (sumbangan pengusaha sawit kepada konservasi hutan), tetapi ramai tidak tahu industri sawit kita telah banyak membuat usaha konservasi hutan.

“Maklumat ini akan membantu kementerian saya untuk memperjuangkan industri sawit negara, khususnya dalam memaklumkan usaha baik industri ini kepada pemimpin negara luar termasuk di Eropah,” katanya kepada pemberita selepas melancarkan Program Penanaman Sejuta Pokok Peringkat Negeri di Hutan Simpan Pin Supu di sini.

Kok menyambut baik usaha penggiat industri sawit di Sabah yang memberi komitmen kepada konservasi hutan seperti Sawit Kinabalu Sdn Bhd yang menguruskan Kawasan Konservasi Sungai Pin dekat sini meliputi kawasan seluas 2,500 hektar.

Di samping itu, beliau memuji pemimpin negeri-negeri yang bersetuju untuk mengehadkan peluasan penanaman kelapa sawit di negeri masing-masing.

Antaranya Ketua Menteri Sabah Datuk Seri Mohd Shafie Apdal, yang mengumumkan secara terbuka untuk tidak membenarkan peluasan penanaman sawit ke kawasan hutan simpan kekal, pada Oktober lepas.

“Kita bukan nak kecilkan industri sawit, tetapi ada cara untuk kita menanam dengan mapan.

“Jadi, kita perlu mempelbagaikan tanaman kita,” kata Kok.

Mengenai Program Penanaman Sejuta Pokok Peringkat Negeri, Menteri Industri Utama itu berharap 100,000 pokok daripada spesies hutan dapat ditanam di Sabah setiap tahun bagi tempoh 10 tahun.


MH370 Di Kemboja?

LONDON: Seorang juruterbang, Andre Milne dari Unicorn Aerospace mendakwa dia bersama pasukannya hampir merungkai kehilangan pesawat MH370.

Lelaki itu, baru-baru ini, mendedahkan imej satelit yang didakwa sebagai sebagai lokasi MH370 terhempas di hutan di Kemboja.

Express.co.uk melaporkan, Milne sudah menghantar imej satelit itu kepada Pentagon dan Rumah Putih untuk dirujuk.

Misi pencarian pesawat itu berdasarkan imej satelit berkenaan dijangka akan dijalankan menggunakan helikopter pada 2022.

Berdasarkan data yang dimiliki, Milne percaya MH370 terhempas di Kemboja kerana memiliki bukti isyarat ‘ping’ terakhir pesawat itu.

Pesawat itu berkomunikasi untuk kali terakhir bersama menara kawalan kira-kira 38 minit selepas berlepas dan direkodkan di Laut China Selatan.

Data daripada radar menunjukkan pesawat itu dilencongkan dari laluannya dan hilang kira-kira 200 batu nautika di barat laut Pulau Pinang.

Pesawat MH370 yang membawa 227 penumpang dan 12 anak kapal itu dilaporkan hilang dalam penerbangan dari Kuala Lumpur ke Beijing pada 8 Mac 2014.

Gerakan mencari dilakukan di Lautan Hindi sebelum ditamatkan pada Januari 2017 serta diteruskan kembali pada 2018, namun masih gagal mengesan keberadaan pesawat itu. – Agensi

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


‘Arwah Sudah Bawa Kain Kafan Sendiri Ke Korea’

KOTA KINABALU: “Arwah abang membawa kain kafannya sendiri dari Tawau sebelum bertolak ke Korea dan kain itulah yang digunakan untuk menguruskan jenazahnya,” kata Mohd Nasrin Abd Gapal, adik kepada Muhammad Khairul Anas.

Allahyarham Muhammad Khairul Anas meninggal dunia di Korea sebelum 12 peniaga bundle yang juga dari Sabah dan tinggal di negara itu mengumpul dana lebih RM70,000 bagi menguruskan penghantaran pulang jenazah ke Tawau, Sabah.

Mohd Nasrin, 28, berkata keluarganya tidak berhubung dengan arwah Muhammad Khairul Anas sejak bertolak ke Korea untuk bekerja pada 2019.

“Kami berusaha untuk menghubunginya tetapi tidak dapat. Arwah hanya pernah berhubung dengan saudara kami tapi tidak dengan kami adik-beradiknya. Apa yang kami tahu ialah arwah ke Korea bagi mencari modal untuk membuat bengkel.

“Arwah suka menyendiri, berdikari dan tidak suka menyusahkan keluarga dan akan berusaha sendiri. Kalau arwah sakit pun dia tidak akan memberitahu mengenainya,” katanya.

Sementara itu, abang sulung kepada arwah, Ramlee Abd Gapal, 39, berkata adiknya yang juga anak ketiga dari sembilan adik-beradik itu bekerja sebagai mekanik sebelum bertolak ke Korea.

“Kami difahamkan arwah bekerja di kebun di samping menjual barang bundle di Korea. Kami mendapat tahu mengenai arwah ini pun daripada orang Sabah yang berada di Korea sana dan majoritinya mereka berasal dari Tawau.

Mengulas mengenai kain kafan, Mohd Nasrin berkata dia sekeluarga dimaklumkan oleh rakan Allahyarham di Korea bahawa mereka menjumpai kain kafan itu di dalam bagasi miliknya.

“Kain berkenaan juga digunakan untuk mengkafankan jenazah arwah,” katanya ketika ditemui di MASKargo, Lapangan Terbang Antarabangsa Kota Kinabalu (KKIA), di sini, hari ini.

Sementara itu, Pengerusi Amanah Hawi Alkhairat (HAK) Sabah, Syed Husin Habib Omar yang menguruskan penghantaran jenazah arwah berkata pihaknya menguruskan penghantaran jenazah ke tempat asalnya, Kampung Titingan dengan kerjasama dua lagi pertubuhan badan bukan kerajaan (NGO), iaitu Persatuan Cinta Amal Sabah dan Pertubuhan Kebajikan Nurul Musthofa Sabah.

“Kami melakukan solat jenazah untuk arwah dan kemudian akan membawa jenazah dari sini ke Tawau menerusi jalan darat. Walaupun solat jenazah untuk arwah sudah dilakukan di Korea tetapi kami lakukan solat jenazah di sini untuk memberi peluang keluarga dan ahli kami di sini memberi penghormatan kepada arwah.

“Insya-Allah kemungkinan kami akan sampai Tawau sekitar jam 8 malam. Saya difahamkan oleh keluarga arwah supaya jenazah dikebumikan pada malam ini juga. – BH Online


“Jangan Permainkan Orang Sabah, Orang Sabah Pun Pandai Marah” – Bung Moktar

KUALA LUMPUR: Kerajaan negeri Sabah dan Sarawak harus diberikan kuasa untuk menguruskan peruntukan berjumlah RM5 bilion yang diperuntukkan untuk kedua-dua negeri tersebut.

Ahli Parlimen Kinabatangan, Datuk Seri Bung Moktar Radin berkata, kerajaan negeri lebih memahami keperluan di negeri tersebut terutamanya dari segi perancangan dan pengagihan peruntukan.

“Biar kita rancang. Kita boleh tentukan ke mana kita nak agihkan. Kalau tidak RM5 bilion tiap-tiap tahun yang diumumkan yang dilaksanakan hanya 38 peratus.

“Tiap-tiap tahun yang RM5 bilion itu, sedikit sahaja dipakai, dibawa lagi ke tahun depan, umum lagi RM5 bilion padahal yang pakai RM1 bilion lebih sahaja.

“Ini, kita diperbudak-budakkan, kita dipermain-mainkan. Jangan permainkan kami, rakyat Sabah pun pandai marah. Jangan main-main.

“Tidak boleh macam ini, kerajaan tidak boleh main-main dengan rakyat Sabah dan Sarawak.

Cari pendekatan baharu bagaimana ia dapat dihabiskan dalam satu tahun,” katanya ketika sesi Perbahasan Titah Diraja di Dewan Rakyat, di sini, pada Isnin.

Dalam pada itu, Bung Moktar juga mencadangkan agar Kerajaan selepas ini memberikan pengiktirafan kepada pemimpin Sabah dan Sarawak dengan memberikan jawatan Timbalan Perdana Menteri kepada mereka.“Satu daripada Semenanjung, satu daripada Sabah dan satu daripada Sarawak.

Apa yang susah sangat?“Kemboja negara kecil pun ada sembilan Timbalan Perdana Menteri. Laos, ada tujuh atau lapan.

Malaysia negara besar, negara membangun.“Bagilah peluang orang Sabah dan Sarawak untuk duduk di kerusi Timbalan Perdana Menteri,” ujarnya.

Katanya lagi, beliau juga bersetuju dengan cadangan beberapa pemimpin negeri itu yang mahu 28 kerusi Parlimen ditambah di kedua-dua negeri tersebut. – AWANI

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


Pelaburan RM100 Juta POIC Dengan Syarikat Jepun Ditandatangani

TOKYO, JEPUN: Misi pelaburan Sabah ke Jepun berjaya memuktamadkan perjanjian pelaburan sebanyak RM100 juta daripada Blue Capital Management Co. Ltd. (Blue Capital), sebuah syarikat berpangkalan di Tokyo yang terlibat dalam penggunaan tenaga biomass.

Pelaburan tersebut dimeterai melalui perjanjian yang ditandatangai antara Kluster Industri Minyak Sawit (POIC) Lahad Datu, Blue Capital dan syarikat tempatan, Blossom Bio Energy Sdn. Bhd. (BBE).

Perjanjian bersejarah itu disaksikan sendiri Ketua Menteri, Datuk Seri Panglima Haji Mohd. Shafie Apdal; Timbalan Ketua Menteri, Datuk Seri Wilfred Madius Tangau dan Setiausa Kerajaan Negeri, Datuk Safar Untong.

POIC diwakili Ketua Pegawai Eksekutifnya (CEO), Datuk Dr. Pang Teck Wai manakala Blue Capital diwakili Pengerusinya, Hideo Harada dan BBE oleh Presidennya, Jeffery Lu.

Perjanjian tersebut adalah melibatkan sewaan tanah seluas dua hektar di POIC Lahad Datu selama 20 tahun bagi membolehkan BBE dan Blue Capital membina sebuah kilang memproses tenaga biomass daripada kernel sawit kosong (PKS) yang akan dieksport ke Jepun.

Sementara itu, Mohd. Shafie ketika ditemui selepas upacara menandatangani dokumen perjanjian itu berkata, kejayaan mendapatkan pelaburan itu amat bermakna untuk membangunkan ekonomi negeri melalui industri sawit dan membuka peluang pekerjaan kepada rakyat khususnya di Lahad Datu.

“Alhamdulillah salah satu yang kita lakukan dalam misi ke Jepun hari ini ialah perjanjian pelaburan dari Jepun, sudah pun ditandatangani satu perjanjian dengan sebuah syarikat dari Jepun dan mereka akan meletakkan inisiatif syarikat mereka di POIC Lahad Datu serta akan mengambil masa perjanjian 20 tahun untuk membekalkan produk daripada kelapa sawit ke Jepun.

“Saya yakin ini merupakan satu usahasama yang akan membawa bukan hanya pelaburan bahkan juga peluang pekerjaan kepada anak-anak kita di Lahad Datu, selepas itu tadi kita terus adakan pertemuan dengan satu syarikat lagi yang saya yakin juga dengan keupayaan mereka dalam bidang teknologi biomas, maka ini satu lagi inisiatif yang saya yakin boleh membawa kebaikan daripada kegunaan kelapa sawit negara,” katanya.

Sejak 2018 Blue Capital yang terlibat dalam sektor tenaga boleh diperbaharui mula menghasilkan sistem pengstoran tenaga (ESS) daripada biomas bagi memastikan kestabilan bekalan elektrik.

Dengan adanya ESS, Blue Capital telah merancang membina tiga stesen janakuasa berkapasiti 50 megawatt di Hokkaido, Shizuoka dan Aichi, justeru memerlukan bekalan sebanyak 750,000 tan kernel sawit kosong setahun.

Mengulas lanjut, Mohd. Shafie berkata, misi pelaburan kali ini telah berjaya dengan penglibatan lebih 500 ahli perniagaan serta potensi pelabur dari Jepun, justeru selepas ini tindakan susulan perlu diambil untuk memastikan setiap pemadanan perniagaan yang dibuat dapat direalisasikan.

Katanya, kerajaan negeri juga akan terus melaksanakan dasar-dasar terbaik bagi memastikan pelaburan yang masuk ke Sabah bukan sahaja dipermudahkan tetapi mampu bertahan untuk jangka panjang.

“Ini rancangan pembaharuan yang kita lakukan dan setiap misi kita buat ke luar negara, kita lihat bagaimana hasilnya, apa kesudahan lawatan itu bukan hanya kita keluarkan duit ke luar negara untuk bertemu dengan mereka tetapi kita mahu mengenal pasti apa kesudahan daripada lawatan itu biar memberi manfaat.

“Ada beberapa perkara yang perlu kita perhalusi daripada persoalan yang mereka bangkitkan tentang insentif yang perlu kita sediakan kerana mereka sebagai pelabur ingin melihat bahawa pelaburan itu bukan hanya membawa manfaat tetapi mampan kerana bagi pelaburan yang modalnya agak intensif, mereka hendak pastikan berpanjangan,” katanya.

Dalam pada itu, terdahulu pagi ini Mohd. Shafie turut meluangkan masa selama kira-kira 45 minit bermesyuarat dengan pengurusan kanan syarikat peruncitan terkemuka Jepun, Mitsui Corporation (Mitsui) yang mempunyai cawangan di banyak negara.

Tujuan mesyuarat itu adalah untuk membincangkan kesediaan Sabah menyediakan satu lokasi untuk Mitsui membuka cawangannya di negeri itu.


Darell Setuju Pesakit Covid-19 Berhak Mengundi

PENAMPANG: Timbalan Presiden Parti Warisan Sabah (WARISAN), Datuk Darell Leiking menyokong Ketua Menteri Datuk Seri Mohd Shafie Apdal berhubung cadangan membenarkan pesakit Covid-19 dan yang dikuarantin untuk mengundi awal.

Beliau yang juga calon Dewan Undangan Negeri (DUN) Moyog bersetuju dengan Presiden Warisan supaya tiada seorang pun yang boleh dinafikan haknya untuk mengundi dalam Pilihan Raya Negeri (PRN) ini.

Katanya, Suruhanjaya Pilihan Raya (SPR) mampu untuk menanggani situasi itu sekiranya ada pesakit Covid-19 dibenarkan untuk mengundi.

“Tidak ada sesiapa yang harus dinafikan hak mereka untuk mengundi, inilah asas dalam demokrasi kita.

“Oleh itu, jika mereka diberi kesempatan untuk mengundi ketika berada dalam tempoh kuarantin, saya rasa tidak akan menjadi masalah kepada SPR, malah mereka harus diberi untuk melakukan undi awal dan SPR dapat menanganinya,” katanya kepada media selepas berkempen di Kampung Sugud, semalam.

Darell dalam pada itu berkata, peruntukan kepada SPR juga harus mencukupi berhubung cadangan untuk melakukan pengundian awal bagi memastikan aspek keselamatan, keamanan dan kemungkinan membahayakan kesihatan harus diambil perhatian.

Sabah terutama di pantai timur mengalami peningkatan kes Covid-19 dan perkara ini mendapat perhatian daripada pihak pemimpin dari parti Barisan Nasional (BN) dan Parti Cinta Sabah (PCS) yang mengecam cadangan Mohd Shafie membenarkan pesakit wabak itu keluar mengundi.

Beliau dituduh mementingkan diri sendiri demi mahukan kemenangan dalam PRN sehingga sanggup menggadaikan kesihatan orang ramai.- BorneoToday

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


7 Individu Terbabit Jenayah Dadah Ditahan

SANDAKAN: Tujuh individu ditahan Pasukan Gerakan Am (PGA) selepas dipercayai terbabit dalam aktiviti jenayah dadah dalam serbuan di sebuah rumah di Kampung Sentosa, Batu 10, di sini, kelmarin.

Dalam operasi jam 5.30 petang itu, tujuh lelaki ditahan adalah rakyat tempatan berusia 20 hingga 55 tahun.

Komander Briged PGA Sabah, Senior Asisten Komisioner Abdul Rani Alias berkata, sebaik serbuan dijalankan, pasukan operasi berjaya menahan tiga lelaki bersama 48 paket plastik berisi ketulan hablur disyaki dadah jenis methamphetamine.

“Semua dadah seberat 8.44 gram itu dirampas bersama wang tunai sebanyak RM415 dipercayai hasil pengedaran dadah.

“Turut ditahan empat lelaki yang disyaki penagih dadah dan nilai keseluruhan rampasan dianggarkan sebanyak RM1,329,” katanya dalam kenyataan media yang dikeluarkan, hari ini.

Abdul Rani berkata, semua tangkapam dan rampasan kemudiannya dibawa ke pejabat Bahagian Siasatan Jenayah Narkotik, Ibu Pejabat Polis Daerah (IPD) Sandakan untuk tindakan selanjutnya.

Katanya, siasatan lanjut dijalankan mengikut Seksyen 39A(A)(1) Akta Dadah Berbahaya 1952.

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


(VIDEO) “Hanya Tumpang Solat” – Ifan Seventeen Ditangkap Khalwat Dengan Isteri Orang

Baharu sahaja kehilangan isteri dalam sebuah bencana tsunami Disember lalu, vokalis kumpulan Seventeen Iran dikejutkan pula dengan sebuah video dia ditangkap khalwat berama seorang wanita.

Penyanyi lagu Kelmarin itu ditangkap dalam sebuah pangsapuri bersama seorang wanita berstatus isteri orang.

Video tersebut menjadi tular di media sosial sejak Isnin.

Menerusi video pendek itu, Ifan kelihatan keluar dari sebuah bilik dengan berseluar pendek berwarna merah jambu dan berbaju tshirt hitam.

Selepas dia duduk di sofa, dia bertanya kepada orang yang datang membuat serbuan itu.

“Ada apa ni mas (abang)?” soalnya seperti dipetik Tribunnews.

Tidak menjawab soalan itu, seorang lelaki berpakaian hitam bertanya mengenai wanita itu.

“Sama siapa ni?, ini perempuan sudah berkahwin” ujar lelaki berkenaan.

Ifan kemudian menjawab bahawa wanita itu mengaku sudah bercerai.

“Katanya sudah bercerai. Ini Citra teman lama saya di SMA” jawab Ifan.

Sehingga kini, Ifan mesih belum membuat sebarang kenyataan berkaitan video berkenaan.

Sementara itu, wanita bernama Citra Monica menerusi laman sosialnya menjelaskan penyanyi itu berada di kediamannya hanya untuk menumpang solat.

Katanya lagi, bukan mereka berdua sahaja di kediaman itu.

“Assalamualaikum. Saya Citra Monica, di sini saya ingin mengklarifikasi mengenai video yang sedang tersebar saat ini,” ujarnya.

“Jadi Ifan memang datang ke rumah saya ingin tumpang solat dan kita tidak berdua. Dan memang tidak ada apa-apa yang berlaku. Tiba-tiba datang bekas suami bersama orang-orang ramai yang membawa kamera,” katanya.

Sebelum ini, Ifan atau nama sebenarnya, Riefian Fajarsyah kehilangan isterinya Dylan Sahara dan tiga anggota kumpulannya selepas meninggal dunia dalam kejadian tsunami Anyer, Banten. – mStar


Dr M Sedia Sokong Anwar Jadi PM

KUALA LUMPUR: Tun Dr Mahathir Mohamad sedia menyokong keputusan majoriti termasuk jika ketua pembangkang, Datuk Seri Anwar Ibrahim mendapat sokongan mencukupi Ahli Parlimen untuk dipilih sebagai Perdana Menteri.

“Kita ikut apa yang majoriti (Ahli Parlimen) mahu,” kata Ahli Parlimen Langkawi itu ketika sidang media bersama dengan Ahli Parlimen Gua Musang, Tengku Razaleigh Hamzah di Yayasan Albukhary, hari ini.

Tengku Razaleigh yang berada di sebelah Dr Mahathir pada sidang media itu pantas mencelah dengan bertanya “Benarkah begitu (Anwar ada sokongan)?”.

Dr Mahathir mengulas mengenai dakwaan Anwar memiliki sokongan Ahli Parlimen untuk menjadi Perdana Menteri termasuk dari 10 Ahli Parlimen UMNO.

Beberapa media semalam melaporkan Anwar yang juga Ahli Parlimen Port Dickson didakwa mempunyai majoriti untuk mengambil alih kerajaan sedia ada, termasuk dakwaan menerima sokongan 10 Ahli Parlimen UMNO.

Namun, sejak semalam dan hari ini, beberapa Ahli Parlimen UMNO yang dikaitkan menyokong Anwar menafikan dakwaan itu.

Ahli Parlimen terbabit antaranya Datuk Mohd Nizar Zakaria (Parit); Datuk Seri Bung Mokhtar Radin (Kinabatangan); Mohd Shahar Abdullah (Paya Besar) dan Datuk Mohamad Alamin (Kimanis).

Sementara itu, Dr Mahathir menganggap sokongan yang dinyatakan menerusi SD itu tidak boleh dipercayai dan selalu berubah-ubah.

“Soal SD ini banyak yang ditandatangani. Semua orang ‘sign’. Dulu sokong saya 100 peratus tapi tidak menang juga (jadi Perdana Menteri). Ini apa yang berlaku kepada Ahli Parlimen kita,” katanya.

Beliau turut mengulangi pendiriannya untuk tidak mahu bekerjasama dengan bekas Perdana Menteri, Datuk Seri Najib Razak.

“Saya tidak boleh bekerjasama. Saya minta maaf. Saya dijemput untuk menjadi Perdana Menteri sebelum (Tan Sri) Muhyiddin (Yassin), saya kata satu kerajaan yang bergantung kepada Najib bukanlah satu kerajaan yang boleh saya terima,” katanya. – BH Online

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


Hajiji Mendahului Di Sulaman

KOTA KINABALU: Hajiji Noor dari Perikatan Nasional mendahului di kerusi Sulaman.

Ketua PPBM Sabah itu berdepan pertarungan 3 penjuru.

Terdapat 11,711 pengundi di kawasan itu.


Warisan Mantapkan Pemimpin Akar Umbi Tiga Sayap Parti

RANAU: Pemimpin-pemimpin tiga sayap Parti Warisan Sabah iaitu Wanita, Wira dan Wirawati berkampung selama dua hari di Kem Bina Negara, Kundasang di sini bagi menjalani kursus pemantapan kemahiran dan meningkatkan keupayaan masing-masing dalam memperjuangkan parti.

Ketua Wira Warisan, Datuk Mohd. Azis Jamman berkata, kursus tersebut penting untuk membentuk satu pasukan yang mantap bagi memikul tugas memberi penerangan tentang dasar-dasar parti dan kerajaan serta berdepan tohmahan daripada pihak pembangkang.

“Di antara fokus utama kursus ini ialah kita ingin memastikan pimpinan sayap kita di peringkat akar umbi bahagian-bahagian memahami aspirasi dan harapan Warisan dalam menterjemahkan apa yang selama ini menjadi harapan rakyat agar dapat diterjemahkan kepada akar umbi kita.

“Pemimpin-pemimpin sayap ini ramai di antara mereka tidak mempunyai pengalaman politik, lahir mereka menyertai Warisan atas dasar kesedaran kerana berjuang untuk mengeluarkan Sabah daripada belenggu cengkaman parti UMNO dan BN sebab itu ramai di antara mereka ini sebenarnya yang tidak berpengalaman,” katanya kepada selepas perasmian Kem Pemantapan Pasukan Majlis Tertinggi ‘Team Building’ Sayap Parti Warisan semalam.

Program tersebut dirasmikan Naib Presiden Warisan, Datuk Jaujan Sambakong. Turut hadir, Ketua Wanita Warisan, Siti Aminah Jabarhan; Ketua Wirawati Warisan, Isnaraissah Munirah Majilis serta pemimpin-pemimpin tiga sayap Warisan dari semua bahagian.

Mohd. Azis berkata, dalam perjuangan politik, pemimpin di akar umbi perlu seiring dengan arahan pimpinan atasan terutama Presiden Warisan, justeru pemimpin akar umbi perlu mendapat latihan khusus.

Katanya, mereka mesti dilengkapi dengan ilmu dan bahan-bahan yang perlu untuk berdepan dengan musuh-musuh politik parti.

“Kita anjurkan selain ingin memberikan pendedahan kepada mereka, pengetahuan yang ingin kita berikan kerana penting pengetahuan ini kerana kita pemimpin kita mahir dan tahu apa bahan yang perlu dibawa dalam menangkis tohmahan fitnah yang dilontarkan oleh musuh-musuh kita.

“Jadi ini di antara pendekatan yang kita buat dalam kursus ini selain daripada ingin menjadikan mereka ini mengenali antara satu sama lain… ice breaking kita terapkan dalam program ini supaya kita mengenali satu sama lain sebab kalau Warisan mahu kuat kita mesti satu pasukan yang senada seirama,” katanya.


Aktiviti Rentas Daerah Di Sabah Dibenarkan Mengikut Zon

KOTA KINABALU: Aktiviti rentas sempadan dilonggarkan mengikut zon bagi memudahkan pergerakan orang ramai sepanjang Perintah Kawalan Pergerakan Pemulihan (PKPP) bermula Jumaat (5 Mac) ini.

Menteri Kerajaan Tempatan dan Perumahan, Datuk Seri Panglima Masidi Manjun berkata, aktiviti rentas sempadan ini dibenarkan mengikut zon kecuali daerah Nabawan yang kini dibawah Perintah Kawalan Pergerakan (PKP).

Bagaimanapun, pergerakan hanya dibenarkan dalam kawasan zon yang ditetapkan. Pergerakan antara satu zon ke zon lain tidak dibenarkan sepanjang PKPP yang berkuatkuasa dari 5 hingga 18 Mac ini.

Beliau berkata, aktiviti rentas sempadan ini diubah suai dengan memasukkan daerah tertentu mengikut enam zon  yang ditetapkan.

Daerah dalam Zon Satu (Kota Kinabalu, Kota Belud, Ranau, Tuaran, Penampang, Putatan dan Papar), Zon Dua meliputi Beaufort, Kuala Penyu dan Sipitang; ZON Tiga (Kudat, Kota Marudu dan Pitas); ZON Empat adalah Sandakan, Beluran, Kinabatangan dan Tongod; ZON Lima adalah Tawau, Semporna, Lahad Datu, Kunak dan Kalabakan; serta ZON Enam (Keningau, Tambunan dan Tenom).

Masidi berkata, pengubahsuaian ini dilakukan setelah mengambil kira ramai antara penduduk di daerah seperti Tuaran dan Papar yang bekerja di Kota Kinabalu. Jadi, bermula Jumaat ini, mereka tidak perlu lagi melalui sekatan jalan raya untuk ke tempat kerja.

“Kita juga turut memasukkan Ranau dalam Zon Satu kerana kita melihat aktiviti ekonomi tidak dapat dijalankan sebab adanya sekatan perjalanan antara daerah.

“Harapan saya dengan memasukkan daerah Ranau ke Zon Satu sedikit sebanyak membantu memulakan aktiviti pelancongan seperti yang dibenarkan. Ini bermakna orang yang tinggal di Kota Kinabalu boleh ke Gunung Kinabalu dan Kundasang tertakluk kepada prosedur operasi standard (SOP) ditetapkan,” katanya semasa sidang media perkembangan semasa Covid-19 negeri Sabah, hari ini.

Menurutnya, aktiviti rentas daerah tertakluk kepada data saintifik dan nasihat Jabatan Kesihatan Negeri Sabah.

Katanya, jika dilihat Sarawak juga masih belum membenarkan aktiviti rentas daerah. Faktor lain yang diambil kira bagi mengekalkan larangan rentas daerah termasuk saiz daerah di Sabah yang besar berbanding negeri-negeri di Semenanjung Malaysia.

“Ada yang bertanya kenapa di Semenanjung boleh, di Sabah tidak. Kita kena lihat negeri di Semenanjung sama besar dengan daerah kita.

“Misalnya, Melaka sama besar dengan daerah Ranau dan Pahang sama besar dengan Kinabatangan. Ia bukan perbandingan yang sama kerana ada faktor lain yang kita kena ambil kira,” ujarnya. – BorneoToday

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


Lagenda Badminton Indonesia, Markis Kido Meninggal Dunia

JAKARTA: Bekas atlet badminton Indonesia yang pernah meraih pingat emas Olimpik 2008, Markis Kido dilaporkan meninggal dunia kerana serangan jantung hari ini.

Khabar berkenaan disampaikan bekas pegawai perhubungan awam Persatuan Bulu Tangkis Seluruh Indonesia, Yuni Kartika kepada CNNIndonesia.com.

“Benar Markis Kido sudah meninggal dunia. Tidak tahu penyakit sebenar,” kata Yuni.

Yuni berkata, pemain berkenaan yang berusia 37 tahun meninggal dunia ketika sedang bermain badminton di Tangerang dekat Jawa.

Markis Kido pernah meraih emas di Olimpik Beijing ketika berpasangan dengan Hendra Setiawan.

Selain itu, pada 2007 Markis menjuarai Kejohanan Badminton Dunia di Kuala Lumpur Malaysia selaijn emas Sukan Asia 2010 di Guangzhou, China.  – Agensi

Thank you for your serving, legend😭Rest in power❤#MarkisKido pic.twitter.com/4ssV41XEkg


Sedih! Anak Gajah Nita Terpaksa Dimatikan

KINABATANGAN: Seekor anak gajah yang diselamatkan ketika berusia sebulan, terpaksa dimatikan dua minggu lepas melalui kaedah suntikan ubat (eutanasia) kerana mengalami komplikasi serius susulan kecederaan yang dialaminya, sebelum ini.

Anak gajah yang diberi nama Nita itu, mengalami kecederaan dan luka di seluruh badannya selain menderita jangkitan penyakit pada tali pusat dan kakinya.

Pengarah Jabatan Hidupan Liar Sabah Augustine Tuuga berkata Nita diselamatkan pada Ogos 2019 di ladang kelapa sawit di Tawau oleh Unit Penyelamat Hidupan Liar (WRU), Jabatan Hidupan Liar Sabah (JHL), sebelum dibawa ke Borneo Elephant Sanctuary, dekat sini.

“Pada awal tahun ini, Nita didapati tempang ketika berada di dalam kandangnya dan disahkan melalui gambaran radiograf.

“Malangnya, tulang belakangnya juga didapati patah dan bertambah teruk berdasarkan gambaran itu dan Nita didiagnosis bilateral supracondylar’ fracture” atau mengalami keretakan femur (tulang paha) pada kedua-dua kaki belakang,” katanya dalam satu kenyataan di sini hari ini.

Menurut Tuuga, doktor haiwan melakukan prosedur untuk meletakkan alat penyokong gentian kaca pada anggota badannya dengan harapan usaha itu dapat memperbaiki kecederaan pada tulangnya, selain mendapat pandangan daripada pasukan pakar ortopedik dari Hospital Duchess of Kent, Sandakan.

“Walaupun rawatan intensif diberikan, Nita masih belum dapat disembuhkan malah keadaannya bertambah teruk sehingga menjejaskan kebajikannya.

“Keretakan yang dialaminya tidak dapat dipulihkan dan doktor haiwan perlu membuat keputusan paling sukar demi untuk menamatkan penderitaan yang dialaminya. Kami bersedih atas kematian haiwan jagaan kami yang comel ini,” katanya.

Doktor yang merawat Nita, Dr Sen Nathan turut menzahirkan rasa sedih dengan keputusan untuk menawatkan riwayat anak gajah itu melalui suntikan ubat (eutanasia) dan menganggap beliau dan pasukannya telah gagal dalam misi menyelamatkan haiwan berkenaan.

“Walaupun kita telah melakukan yang terbaik, kadang-kadang kita juga gagal dalam usaha kita,” katanya. – BERNAMA

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


Pengusaha inap desa warga Australia cedera parah ditetak

TUARAN, 25 Jan – Seorang pengusaha inap desa warga Australia cedera parah ditetak dengan parang selepas berlaku perselisihan faham dengan seorang lelaki berhampiran Kampung Kiwoi di Tamparuli, dekat sini, semalam.

Ketua Polis Daerah Tuaran, DSP Dzulbaharin Ismail berkata mangsa, 46, yang berkahwin dengan warga tempatan itu, mengalami kecederaan parah di bahagian tangan, belakang dan kepala dalam kejadian kira-kira jam 2.30 petang.

“Siasatan awal mendapati berlaku perselisihan faham dengan suspek berkenaan menyebabkan suspek tersebut berasa tidak puas hati lalu mengeluarkan parang dan mengejar dan menetak mangsa,” katanya ketika dihubungi, di sini hari ini.

Beliau berkata selepas mangsa ditetak, suspek berusia 30-an itu bertindak melarikan diri ke dalam hutan berhampiran.

Beliau berkata mangsa kemudiannya dibawa ke Hospital Queen Elizabeth 1 untuk rawatan.

Menurutnya, polis sedang giat menjalankan operasi mengesan suspek dan kes tersebut disiasat mengikut Seksyen 324 Kanun Keseksaan.


(VIDEO) Detik-Detik Gempa Bumi Kuat Landa Pulau Bali Pagi Tadi

BALI: Satu gempa bumi kuat dengan magnitud 5.7 skala richter telah berlaku di Pulau Bali awal pagi ini.

Difahamkan, gempa bumi itu turut menjejaskan sebuah sekolah rendah berhampiran Uluwatu, Bali menyebabkan beberapa sekolah di sekitarnya menamatkan sesi pembelajaran serta merta.

Menurut Europead-Mediterannean Seismological Centre (EMSC), gempa tersebut berpusat pada kedudukan 102km barat daya Denpasar dengan kedalaman 100km.

Beberapa rakaman gempa bumi yang berjaya dirakam turut dikongsikan di media sosial.

Earthquake on Indonesia 6.2 or 5.7#terremoto #temblor #bali #gempa pic.twitter.com/ZgW4t8t59L

Security camera captures the 6.2 magnitude earthquake in Bali pic.twitter.com/mV1yd4nast

Sumber: People’s Daily China, EMSC, Renae Henry, K Kreisi


2 ADUN Sabah, Peter Anthony & Juil Nuatim Keluar Parti Warisan

KOTA KINABALU: Ahli Dewan Undangan Negeri (ADUN) Melalap, Peter Anthony meninggalkan Warisan dan bakal menubuhkan parti baharu yang mesra kerajaan negeri pimpinan Gabungan Rakyat Sabah (GRS).

Peter yang mengetuai badan bukan kerajaan, Kadazan Dusun Murut (KDM) Malaysia berkata, parti baharunya yang berasaskan masyarakat KDM itu akan dilancarkan bulan depan.

Turut bersama Peter hari ini ialah ADUN Limbahau, Juil Nuatim yang mengumumkan keputusannya meninggalkan Warisan.

Peter berkata, beliau meninggalkan Warisan kerana parti itu tersasar daripada landasan sebenar, khasnya dalam memperjuangkan kepentingan orang Sabah.

“Kita mahu memartabatkan orang-orang Sabah, terutama masyarakat KDM yang masih memerlukan bantuan kita.

“Rata-rata pengundi di Sabah mahukan parti tempatan, tetapi Warisan telah pergi (melebarkan sayap) ke Kuala Lumpur dan itu antara sebab mengapa saya keluar daripada Warisan.

“Kita juga harus mengurangkan persengketaan politik dan sama-sama memajukan negeri ini,” katanya ketika ditemui di Lapangan Terbang Antarabangsa Kota Kinabalu setibanya dari Kuala Lumpur. Beliau disambut kira-kira 100 penyokong.

Sementara itu Juil berkata, beliau belum memutuskan sama ada akan menyertai parti baharu yang ditubuhkan Peter.

“Ya (keluar Warisan) dan saya datang hari ini juga sebagai Timbalan Presiden (KDM Malaysia) untuk memberi sokongan kepada Presiden saya (Peter).

“Mengenai parti baharu, saya belum menyertainya dan akan putuskan kemudian.”

Warisan hanya mempunyai 17 kerusi di Dewan Undangan Negeri (DUN) Sabah susulan pengumuman Peter dan Juil hari ini.

Warisan memenangi 23 kerusi DUN selepas pilihan raya negeri Sabah tahun lalu, namun ADUN Bugaya, Manis Muka Mohd Darah meninggal dunia pada 17 Nov 2020.

Ia disusuli tindakan tiga lagi ADUN, Hassan A Gani Pg Amir (Sebatik), Yusof Yacob (Sindumin) dan Mohamaddin Ketapi (Segama) yang meninggalkan Warisan.

Hassan dan Mohamaddin kemudiannya menyertai Bersatu, manakala Yusof kekal sebagai ADUN bebas mesra kerajaan sehingga kini. – FMT

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


PKPD Di Taman Telipok Ria Bermula Jumaat Ini

KOTA KINABALU: Kerajaan akan melaksana Perintah Kawalan Pergerakan Diperketatkan (PKPD) di Taman Telipok Ria, Tuaran bermula 27 November hingga 10 Disember ini.

Keputusan pelaksanaan PKPD itu dibuat dalam sidang khas Majlis Keselamatan Negara hari ini setelah mengambil kirra terdapat 253 kes positif Covid-19 dilaporkan di taman perumahan berkenaan.

Menteri Kerajaan Tempatan dan Perumahan, Datuk Seri Panglima Masidi Manjun dalam satu kenyataan berkata, sehingga 22 November, Kementerian Kesihatan Malaysia (KKM) telah melaksanakan sebanyak 2,609 saringan dan telah merekodkan sebanyak 253 kes positif.

Sehingga kini, masih terdapat 581 sampel saringan yang masih menunggu keputusan.

“Pelaksanaan PKPD ini melibatkan keluasan kawasan 229,459 meter persegi, 3,400 unit rumah dan 18,000 orang penduduk,” jelasnya.

Sementara itu, sidang khas MKN turut menamatkan PKPD di tiga lokaliti di Kudat seperti dijadualkan.

Pelaksanaan PKPD di tiga lokaliti, iaitu di Kampung (Kg) Pengaraban, Kg Tg Kapor dan Kg Landung Ayang ini bermula pada 31 Oktober sehingga 13 November dan kemudian dilanjutkan sehingga 26 November.

Setakat ini, daripada 3,084 ujian saringan dan sebanyak 345 kes kumulatif positif Covid-19 telah direkodkan.

Berdasarkan penilaian risiko dan saringan yang telah dilaksanakan oleh KKM mendapati kes positif Covid-19 di kawasan ini telah menurun dan terkawal.

Bagaimanapun, lokaliti ini masih tertakluk kepada Perintah Kawalan Pergerakan Bersyarat (PKPB) seluruh negeri Sabah yang sedang berkuat kuasa. – BorneoToday

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


Narkotik Tahan 47 Individu Termasuk Empat Pengedar Dadah Di Sekitar Likas

Seramai 47 individu termasuk empat pengedar dadah ditahan dalam operasi selama seminggu yang berakhir, Jumaat lalu.

Operasi yang dijalankan Bahagian Siasatan Jenayah Narkotik, Ibu Pejabat Polis Daerah (IPD) Kota Kinabalu itu menumpukan kawasan tumpuan Op Tapis dan Op Sarang yang pernah diserbu sebelum ini.

Antara kawasan yang terbabit adalah sekitar Likas, Kampung Numbak dan Kampung Cenderamata 2, yang dikenal pasti menjadi lokasi berpotensi tinggi penyalahgunaan dadah.

Ketua Polis Daerah Kota Kinabalu Asisten Komisioner Habibi Majinji berkata, sepanjang tempoh berkenaan sebanyak 25 serbuan berjaya dilakukan.

Katanya, hasil keseluruhan serbuan itu, polis menahan 47 individu berusia lingkungan 14 hingga 61 tahun.

“Dalam operasi ini, empat orang dikenal pasti sebagai pengedar dadah, lima individu memiliki dadah dan 37 individu lain ditahan selepas gagal ujian saringan air kencing.

“Manakala seorang lagi ditahan mengikut Seksyen 3 (1) Akta Dadah Berbahaya Langkah-Langkah Pencegahan Khas (LPPK) 1985,” katanya dalam kenyataan media yang dikeluarkan hari ini.

Habibi berkata, 33 individu yang ditahan dikenal pasti sebagai warga tempatan.

Katanya, pihaknya turut berjaya merampas 44.89 gram syabu, 103.40 gram ketamin, 97 gram ekstasi dan 1,746 gram serbuk ekstasi yang dianggarkan bernilai RM49,233.50 mengikut harga pasaran semasa.

Sementara itu, Habibi berkata, usaha membanteras kegiatan pengedaran dan penagihan dadah di lokasi yang dikenal pasti akan dipertingkatkan dari semasa ke semasa.

Sehubungan itu katanya, polis meminta orang ramai supaya membantu menyalurkan maklumat jenayah dadah menerusi Hotline IPD Kota Kinabalu di talian 088-529220, 088-529211 atau WhatsApp ke talian 019-2182729 untuk tindakan segera.


Gempa bumi lemah di Ranau

KOTA KINABALU: Satu gempa bumi lemah bermagnitud 3.1 pada skala Richter berlaku di Ranau pada jam 4.05 pagi tadi.

Jabatan Meteorologi menerusi kenyataan berkata, pusat gempa bumi terletak di 6.1 Utara dan 116.7 timur pada kedalaman 10 kilometer (km) berpusat di Ranau.

“Gegaran mungkin dirasai di Ranau sahaja dan Jabatan Meteorologi akan terus memantau keadaan ini,” kata kenyataan itu.


Covid-19: Tiada Kes Baharu Di Sabah, Ranau Kini Zon Hijau

KOTA KINABALU: Dua lagi pesakit jangkitan Covid-19 di Sabah telah sembuh dan dibenarkan pulang, hari ini, menjadikan jumlah keseluruhan kes sembuh kini sebanyak 335.

Statistik terbaharu yang dimuat naik Menteri Kesihatan dan Kesejahteraan Rakyat Sabah, sebentar tadi turut menyaksikan tiada kes positif baharu, hari ini, dengan jumlah keseluruhan kes yang pernah direkodkan di negeri ini kekal sebanyak 348 kes.

Ini bermakna, jumlah kes aktif juga menurun kepada lapan kes berbanding 10 kes, semalam.

Selain itu, jumlah daerah yang masih berada dalam zon kuning bagi kes aktif turut berkurangan menjadi lima daerah selepas Ranau kembali dikategorikan sebagai zon hijau.

Enam lagi daerah yang masih mempunyai kes aktif ialah Tawau yang mencatat tiga kes selain Kota Kinabalu, Lahad Datu, Tuaran, Beaufort dan Putatan yang masing-masing mencatat satu kes.

Dalam pada itu, tiada kematian dicatatkan di Sabah, hari ini, dengan jumlah korban akibat Covid-19 di negeri ini kekal lima kes iaitu tiga kes berlaku di Kota Kinabalu manakala Tawau dan Tambunan masing-masing satu kes.

Sabah juga kini menjadi negeri ketujuh tertinggi mencatatkan Covid-19 di belakang Kuala Lumpur yang mencatat sebanyak 2,370, Selangor (1,930), Negeri Sembilan (905), Johor (676), Sarawak (552) dan Pahang (362).- Berita Sabah

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


Tepung Gandum Naik Harga, Roti Canai Mungkin Lebih Mahal

KUALA LUMPUR : Harga roti canai, yang merupakan makanan kegemaran rakyat Malaysia, mungkin meningkat susulan kenaikan harga tepung gandum.

Berdasarkan beberapa laporan berita, harga bahan itu dilaporkan sudah meningkat dan terdapat kekurangan bekalan di kedai runcit.

Ini berlaku walaupun Kementerian Perdagangan Dalam Negeri dan Hal Ehwal Pengguna (KPDNHEP) dilaporkan berkata, larangan eksport gandum oleh India tidak akan menjejaskan bekalan komoditi itu di Malaysia kerana ia mengimport 80% gandumnya dari Australia dan bakinya dari Amerika Syarikat, Kanada dan Ukraine.

Ketika ini, roti canai dijual pada harga RM1.20 hingga RM1.70 sekeping.

Presiden Persatuan Pengusaha Restoran Muslim Malaysia (Presma), Jawahar Ali Taib Khan berkata, harga tepung gandum mengalami kenaikan sebelum larangan eksport oleh India.

Katanya, seguni tepung gandum seberat 25kg yang sebelum ini dijual pada harga RM45, kini berharga RM65.

“Jika ini tidak dikawal, saya bimbang akan ada sedikit kenaikan harga produk berasaskan gandum oleh 9,000 ahli Presma.”

Beliau juga bimbang pemborong mungkin mula menyorok tepung gandum untuk menaikkan harga, tetapi ahli Presma akan cuba sedaya upaya mengelak daripada berbuat demikian.

Beliau menggesa kerajaan supaya mencari jalan bagi menyelesaikan masalah itu seperti menambah senarai negara pengeluar gandum untuk mengimport komoditi itu.

Presiden Persatuan Pengusaha Restoran India Malaysia (Primas), J Suresh berkata, restoran akan terjejas dengan perkembangan terbaru itu.

“Walaupun restoran menaikkan harga baru-baru ini, ada kemungkinan berlaku kenaikan lagi.”

Katanya, restoran mungkin mencari alternatif kepada tepung gandum, jika harga terus meningkat. = FMT

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


ESScom Rampas Lebih 54KG Syabu Dan Ekstasi Dalam Bot Laju

TAWAU: Kawasan Keselamatan Khas Pantai Timur (ESSCOM) menumpaskan sindiket pengedaran dadah apabila merampas 54.35 kilogram (kg) syabu dan 74.56 gram pil ekstasi bernilai RM2.5 juta dalam serbuan di kawasan Kuala Sungai Tawau Lama, di sini, kelmarin.

Dalam kejadian 9.20 malam itu, radar pasukan keselamatan mengesan sebuah bot laju bergerak dalam keadaan mencurigakan di kawasan perairan Tawau menuju ke arah kawasan perairan Wallacebay, Indonesia.

Komander ESSCOM, Datuk Ahmad Fuad Othman berkata, susulan itu aset laut dari Pasukan Polis Marin (PPM), Agensi Penguatkuasaan Maritim Malaysia (APMM) dan Tentera Laut Diraja Malaysia (TLDM) yang sedang dalam tugasan Operasi Cegah Pati (OCP) kemudiannya digerakkan ke lokasi sebelum berusaha memintas bot berkenaan.

Bagaimanapun, katanya, bot laju dikendalikan dua suspek lelaki itu memecut dan berpatah balik ke perairan Tawau Lama sebelum dikejar bot PPM yang membuat kawalan di kawasan perairan berkenaan.

“Pasukan keselamatan terdiri daripada Pasukan Gerakan Am (PGA), Angkatan Tentera Malaysia (ATM) dan Bahagian Narkotik IPD Tawau yang turut menjalankan rondaan OCP Daratan melakukan serbuan di lokasi pendaratan, namun kedua-kedua suspek berjaya meloloskan diri.

“Hasil pemeriksaan ke atas bot ditinggalkan suspek itu menemukan tiga kotak besar berlainan saiz di dalamnya mengandungi 54 bungkusan Teh Cina bertulis ‘Qin Shan’ yang berisi hablur kristal disyaki dadah jenis syabu,” katanya pada sidang media di Ibu Pejabat Polis Daerah (IPD) Tawau, di sini, hari ini.

Hadir sama, Timbalan Pesuruhjaya Polis Sabah, Datuk Mazli Mazlan; Ketua Staf Op Darat ESSCOM, Senior Asisten Komisioner M Chandrasehkaran; Ketua Pusat Operasi ESSCOM, Brigedier Jeneral Hamzah Mohd Ali; Ketua Op Laut ESSCOM, Laksamana (Maritim) Hamid Mohd Amin dan Ketua Polis Daerah Tawau, Asisten Komisioner Peter Umbuas.

Ahmad Fuad berkata, selain syabu pemeriksaan turut menemukan satu paket plastik mengandungi 234 biji pil ekstasi seberat 74.56g.

Beliau berkata, ia adalah rampasan terbesar dadah jenis syabu dilakukan ESSCOM sejak OCP Darat dan Laut dilancarkan di Kawasan Zone Selamat Timur Sabah (ESSZONE) pada Mac lalu.

Katanya, siasatan lanjut masih dijalankan termasuk usaha mengesan suspek dan kes disiasat mengikut Seksyen 39B Akta Dadah Berbahaya (ADB) 1952. – HMetro

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


Kerajaan Tetapkan Had Harga RON95, Diesel Pada RM2.05 & RM2.15

KUALA LUMPUR: Kerajaan bersetuju untuk menetapkan had harga siling bagi petrol RON95 dan diesel, masing-masing pada paras RM2.05 dan RM2.15 seliter.

Menteri Kewangan, Tengku Datuk Seri Zafrul Abdul Aziz dalam satu kenyataan hari ini berkata langkah itu dibuat bagi melindungi pengguna daripada kesan kenaikan harga minyak yang ketara apabila harga sebenar minyak di pasaran global meningkat.

Beliau berkata paras harga siling bagi kedua-dua produk itu lebih rendah berbanding had harga yang dilaksanakan oleh kerajaan terdahulu pada 2019 iaitu RM2.08 seliter bagi petrol RON95 dan RM2.18 seliter untuk diesel.

“Kerajaan akan menampung perbezaan harga pasaran sebenar dengan harga runcit yang ditetapkan secara mingguan melalui peruntukan subsidi.

“Keputusan ini diambil berdasarkan trend harga pasaran sebenar produk petroleum yang semakin meningkat susulan peningkatan permintaan minyak mentah dunia yang turut dipengaruhi oleh pembukaan semula pelbagai sektor ekonomi di seluruh dunia,” katanya.

Tengku Zafrul berkata trend harga minyak global itu turut dipengaruhi oleh pelan vaksinasi COVID-19 yang mula dilancarkan secara beransur di seluruh dunia di mana Malaysia juga akan melancarkan Program Imunisasi Kebangsaannya bermula hujung bulan ini.

Katanya kerajaan tetap komited untuk mengurangkan kos sara hidup rakyat dan akan  memantau kesan perubahan harga minyak mentah dunia.

“Langkah yang bersesuaian akan diambil bagi mengimbangi tanggungan subsidi kerajaan dengan keperluan untuk terus memelihara kebajikan dan kesejahteraan rakyat,” katanya. – BERNAMA

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


Kalau Sudah Jodoh

SULAWESI: Cinta yang tidak mengenal usia menyatukan pelajar dan guru ini sebagai suami isteri.

Walaupun perbezaan umur mereka 14 tahun, Erwin Pangaila, 34, dan pasangannya Vinda Virginia, 20, percaya takdir menemukan mereka.

Berkenalan ketika Vinda masih belajar di tingkatan satu SMP Negeri 2 Tenga di Sulawesi Utara, Erwin mengakui dia sudah jatuh cinta dengan anak muridnya.

Oddity Central melaporkan, Vinda berusia 13 tahun ketika pertama kali terpaut hati melihat gurunya yang sedang menulis di papan hitam bilik darjahnya.

Dia kemudian memasang tekad untuk memenangi hati Erwin yang turut menjadi rebutan pelajar perempuan sekolah itu.

Bermula dengan kerap bertanya mengenai pelajaran akhirnya hubungan mereka membibitkan cinta, walaupun melalui pelbagai cabaran.

Pasangan itu percaya jika sudah jodoh, mereka akan bersama dan impian itu menjadi kenyataan apabila mereka disatukan sebagai suami isteri pada 5 Oktober 2018.

Mereka kerap berkongsi gambar romantik di media sosial bermula ketika sekolah sehingga berkahwin dan mempunyai anak perempuan, sekali gus menjadi bualan warganet.

Ada yang memuji cinta antara mereka hingga bertemu jodoh. – Agensi


Ada Wakil Rakyat Mahu Kembali Ke UMNO – Bung Moktar

TAWAU: Pengerusi Badan Perhubungan Umno Sabah Datuk Seri Bung Moktar Radin mendakwa ada wakil rakyat bekas Umno yang melompat parti, berminat untuk kembali ke parti itu semula.

“Ada wakil rakyat yang bertanya (untuk kembali) dan ‘cakap-cakap’ (lisan) sudah ada, tetapi belum dapat dipastikan, jika sudah sampai masanya ‘adalah itu’ (nanti)”, katanya.

Perkara itu didedahkannya semasa ditemui media sempena Mesyuarat Perwakilan Umno Bahagian Kalabakan 2019, di sini pada Sabtu, yang dirasmikan Pengerusi Lembaga Penasihat Barisan Nasional Datuk Seri Najib Tun Abdul Razak.

Bung Moktar mengaku menerima pertanyaan itu dalam perbualannya bersama wakil rakyat terlibat, namun beliau tidak mendedahkan identiti wakil rakyat dimaksudkan.

“Saya terbuka untuk menerima bekas-bekas pemimpin dan ahli Umno yang sudah keluar parti dan kalau mereka berhasrat untuk kembali kepada parti, itu tidak salah,” katanya.

Namun beliau mengingatkan samaada bekas pemimpin atau ahli Umno yang keluar parti supaya mengikut prosedur pendaftaran keahlian seperti mengisi borang terlebih dahulu.

Menurutnya, trend bekas pemimpin dan ahli Umno kembali ke parti itu dikatakan berlaku kerana pentadbiran Pakatan Harapan dan Warisan tidak seperti yang mereka bayangkan.

Najib dalam ucapannya pula berkata akan membantu Umno Sabah untuk mengukuhkan semula parti terbabit di negeri ini termasuk menjalin kerjasama dengan Pas Sabah.

Ketua Umno Bahagian Kalabakan Andi Muhd Suryady Bandy pula berkata usaha perlu diteruskan untuk menambah keahlian dan memperkasakan parti itu supaya terus relevan.


Nor Rafidah Ketua Polis Daerah Wanita Pertama Di Sabah

KENINGAU: Pegawai polis, Deputi Superintendan Nor Rafidah Kasim dilantik menjadi Ketua Polis Daerah (KPD) Keningau baharu, hari ini.

Perlantikan itu bagi menggantikan KPD sebelum ini Deputi Superintendan Shahrudin Mat Husain yang bakal dilantik sebagai KPD Kota Belud.

Perlantikan Nor Rafidah juga melakar sejarah bagi Ibu Pejabat Polis Kontijen (IPK) Sabah sebagai wanita pertama menjawat jawatan berkenaan di negeri ini.

Majlis serah terima tugas berkenaan berlangsung di Ibu Pejabat Polis Daerah (IPD) Keningau dengan disaksikan oleh Timbalan Pesuruhjaya Polis Sabah Datuk Jauteh Dikun.

Jauteh berkata, pelantikan ini adalah bukti kecemerlangan dan kebolehupayaan seorang pegawai kanan polis.

Katanya, PDRM jelas tidak menilai kesesuaian jawatan melalui jantina sebaliknya lebih kepada prestasi dan kebolehan memimpin.

“Saya mendoakan yang terbaik kepada KPD baharu dalam menjalankan amanah dan tanggungjawab yang diberikan.

“Begitu juga saya mengucapkan tahniah juga kepada bekas KPD, Deputi Superintendan Shahrudin Mat Husain yang akan bertukar ke KPD Kota Belud dengan kenaikan pangkat,” katanya.

Sementara itu, Nor Rafidah berkata, beliau amat bersyukur dan berterima kasih kepada pimpinan Polis Diraja Malaysia (PDRM) kerana diberikan kepercayaan untuk memimpin tugas KPD.

Katanya, tugas yang diberikan ini adalah satu lagi cabaran terbaru bagi diri selepas menceburi bidang kepolisan sejak 14 tahun lalu. – Asiatimes

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


Covid-19: Kes Cecah Sejuta Sebab Ujian Kami Jauh Lebih Baik Berbanding Negara Lain – Donald Trump

Amerika Syarikat (AS) menjadi negara tertinggi kes jangkitan Covid-19 di mana bilangan mangsa yang dijangkiti telah melebihi sejuta orang, menurut laporan daripada Johns Hopkins University.

Susulan itu, Presiden Donald Trump mengatakan bahawa kadar jangkitan tertinggi di negara itu akibat wabak Covid-19 hanya disebabkan oleh satu alasan.

Kata Trumph, ini kerana ujian pengesanan yang dilakukan di AS adalah paling terbaik berbanding mana-mana negara di dalam dunia.

”Satu-satunya alasan mengapa AS melaporkan sejuta kes Covid-19 adalah kerana ujian yang kami jalankan adalah lebih baik dari semua negara di dunia,”kata Trumph.

Tambah Trumph, negara lain berada jauh di belakang AS dalam melakukan ujian pengesanan, kerana itu kes di negara mereka menunjukan angka yang jauh lebih sedikit.

Berdasarkan rekod Johns Hopkins University, sebanyak 1,011,877 kes Covid-19 telah dilaporkan di AS dan sekurang-kurangnya 58,351 telah dicatatkan.

The only reason the U.S. has reported one million cases of CoronaVirus is that our Testing is sooo much better than any other country in the World. Other countries are way behind us in Testing, and therefore show far fewer cases!


Kenderaan Askar Terbalik, Tiga Terselamat

Sebuah kenderaan jenis pacuan empat roda milik Angkatan Tentera Malaysia (ATM) terbalik dalam kemalangan di kawasan lampu isyarat Jalan Airport Baru, Tawau di sini, kira-kira jam 11.50 pagi Rabu.

Kenderaan ATM berkenaan berlanggar dengan sebuah van namun kedua-dua pemandu termasuk seorang penumpang terselamat dalam insiden itu dan mengalami kecederaan ringan.

Ketua Polis Daerah Tawau ACP Peter Umbuas berkata kenderaan ATM terlibat dipandu oleh anggota tentera, 29, dan turut dinaiki seorang penumpang berpangkat kapten, 30.

”Van pula dipandu oleh seorang lelaki berumur 43 tahun,” katanya serta turut mengesahkan bahawa kedua-dua pemandu kenderaan terbabit tidak disyaki mabuk.

Beliau berkata kenderaan ATM terbabit dalam perjalanan dari arah Shan Sui menuju ke Lapangan Terbang Tawau manakala van pula dipandu menuju ke Bandar Tawau dari arah Ranau.

Menurutnya, disyaki ketika kenderaan ATM memasuki lorong di sebelah kanan menuju ke lapangan terbang, van terlibat muncul dan melanggar kenderaan terbabit di bahagian kiri.

“Impak kemalangan itu menyebabkan kenderaan ATM berkenaan terjatuh ke sebalah kanan dan turut mengakibatkan sebatang tiang lampu ‘tumbang’ di atas jalan raya,” katanya.

Peter berkata polis akan meneruskan siasatan kes berkenaan melalui butiran percakapan saksi-saksi bebas yang melihat kejadian terbabit berlaku.

Siasatan kes dijalankan mengikut Peraturan 17 Kaedah-Kaedah Pengangkutan Jalan LN 167/ 59 dan dikendalikan oleh Pegawai Penyiasat Trafik Insp Norhafizah Hussin.


4 Lelaki Ditahan Selepas Cari Ketam Ingkar PKP Di Labuan

LABUAN: Empat lelaki tempatan ditangkap kerana ingkar Perintah Kawalan Pergerakan (PKP) di Kg Bebuloh pada awal pagi hari ini, menjadikan jumlah penangkapan di Labuan kepada enam orang setakat ini.

Ketua Polis Labuan Supt. Muhamad Farid Ahmad berkata, empat lelaki berusia 20an itu ditahan ketika mereka baru mahu pulang ke rumah kira-kira jam 1.20 pagi ketika anggota polis peronda sedang menjalankan rutin penguatkuasaan PKP di kawasan itu.

Berdasarkan siasatan awal, ke empat-empat lelaki itu memberitahu polis mereka meninggalkan rumah mereka di Taman Kian Yap kira-kira pukul 6 petang semalam (Sabtu) untuk mencari ketam di sekitar Kg Bebuloh Laut dan selesai pukul 10.30 malam.

“Bagaimanapun, mereka tidak terus pulang ke rumah, sebaliknya mereka pergi pula ke rumah rakan mereka berhampiran kampung itu sehingga kira-kira pukul 1 pagi.

“Dan ketika mereka hendak menunggang motosikal mereka untuk pulang ke rumah, anggota kami terlihat mereka dan menahan mereka untuk dibawa ke balai polis untuk siasatan dan tindakan lanjut,” katanya hari ini.

Farid berkata siasatan lanjut mendedahkan empat lelaki itu tahu akan Perintah Kawalan Pergerakan melalui media massa, radio dan televisyen.

“Tetapi mereka merancang juga lebih awal untuk keluar rumah mencari ketam untuk keperluan harian mereka,” katanya.

Mereka akan disiasat di bawah Peraturan-peraturan Pencegahan dan Pengawalan Penyakit Berjangkit (Langkah-langkah di dalam Kawasan Tempatan Jangkitan) 2020, kerana tidak mematuhi perintah MCO, dan akan dikenakan di mahkamah. – BorneoToday


Pengeluaran i-Sinar Tidak Bersyarat, Hanya Kriteria – KWSP

KUALA LUMPUR: Pengeluaran i-Sinar tidak bersyarat dan apa yang dicirikan adalah hanya kriteria untuk memastikan permohonan selari dengan data sedia ada Kumpulan Wang Simpanan Pekerja (KWSP).

KWSP dalam satu maklum balas yang dikeluarkan hari ini menjelaskan bahawa ini adalah untuk membolehkan proses kelulusan dipercepatkan dengan mudah dan selamat.

“Proses pengesahan diperlukan untuk mengelakkan penipuan dan pengeluaran i-Sinar secara tidak sah oleh pihak ketiga.“Ahli yang memenuhi kriteria, permohonannya akan diluluskan secara automatik.

Permohonan ahli yang dibuat dalam talian hanya memerlukan pengesahan amaun maksimum sahaja dan tidak susah atau sukar,” kata dana pencen itu.

Ia juga berkata oleh kerana setiap situasi ahli adalah unik, Kategori 2 memberi ruang kepada KWSP mempertimbangkan situasi ahli berdasarkan dokumen sokongan yang boleh dipohon secara dalam talian.

Mengenai mengapa KWSP tidak memberi kelulusan automatik i-Sinar kepada mereka yang telah memohon i-Lestari, ia berkata situasi ketika KWSP melancarkan i-Lestari dan i-Sinar sangat berbeza, negara berada dalam situasi yang berlainan pada ketika itu dan pada masa sekarang.

“Bagaimanapun, KWSP memahami bahawa situasi ekonomi berbeza bagi ahli bergantung kepada sektor pekerjaan dan industri dan i-Sinar tersedia untuk membantu ahli-ahli tersebut,” katanya.

Bagi individu yang gusar tidak dapat memohon kerana tidak mengalami pengurangan gaji sebanyak 30 peratus, KWSP berkata masih ada ruang di bawah Kategori 2 untuk mempertimbangkan permohonan ahli yang terkesan.

“Sekiranya ahli mengalami pengurangan pendapatan atau gaji dan mempunyai dokumen sokongan sebagai bukti, ahli digalakkan untuk memohon pada 11 Januari 2021. KWSP akan mempertimbangkan permohonan tersebut.

“Ini untuk memastikan pintu tidak tertutup dan memberi peluang untuk seramai ahli yang mungkin untuk memohon i-Sinar, yang dianggarkan sehingga 8 juta pemohon,” katanya.

Bagi pengeluaran berperingkat untuk enam bulan yang dinyatakan, KWSP menjelaskan bahawa ia adalah untuk memastikan ahli dibantu untuk tempoh selama yang mungkin dan memahami bahawa bulan pertama adalah penting untuk ahli membayar tanggungan dan perbelanjaan awal tahun seperti persekolahan anak dan lain-lain.

“Oleh itu, pendekatan secara berperingkat adalah berdasarkan beberapa pertimbangan iaitu data semasa tanggungan ahli KWSP, perlunya memanjangkan tempoh bantuan kerana ketidaktentuan tempoh penularan pandemik COVID-19; dan mengimbangi aliran tunai dan struktur pelaburan sedia ada KWSP,” katanya.

Bagi permohonan Kategori 1, KWSP telah mempercepatkan proses permohonan melalui kelulusan automatik menggunakan data dalaman di mana dianggarkan ahli akan menerima pembayaran pertama pada pertengahan Januari 2021.

“Untuk mereka dalam Kategori 2, KWSP menganggarkan masa pemprosesan antara 2 hingga 3 minggu daripada tarikh permohonan, untuk membolehkan pengesahan dokumen dan pertimbangan kes demi kes. Dianggarkan ahli akan menerima pembayaran pertama pada akhir Februari,” katanya.

KWSP juga menyeru ahli yang memohon untuk memastikan i-Akaun mereka aktif, nombor telefon dikemas kini bagi menerima nombor TAC dan nombor akaun bank aktif. – BERNAMA

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


Tarrant, dulu mangsa buli kini pengganas

CHRISTCHURCH-NEW ZEALAND. Dari seorang remaja yang sering dibuli, Brenton Tarrant, 28, bertukar kepada pengganas kulit putih yang melancarkan serangan maut di dua masjid di Christchurch Jumaat lalu.

Memetik Daily Mail, kenalannya ketika zaman remaja mendedahkan, Tarrant adalah remaja kesepian kerana sering dibuli sebab fizikalnya gemuk.

Daniel Tuite dan Tarrant adalah satu pasukan ragbi Grafton Ghosts bawah 15 tahun pada tahun 2005.

Tuite berkata, pasukan Grafton adalah hebat dan memerlukan stamina, fizikal yang kental.

“Ia pasukan hebat, kadang kala ia tempat yang ‘teruk’. Sekiranya anda mengalami berat badan berlebihan, kita akan menjadi tumpuan, dipadang serong, digelar tidak berguna ketika berada di dalam padang.

“Mungkin disebabkan itu, dia hanya sendirian,” katanya kepada The Austalia.

Katanya, ketika bermain ragbi, Tarrant pernah mengalami kecederaan di lutut.

“Dia banyak menghabiskan masa di gimnasium susulan mengalami kecederaan di lutut.

“Malah dia juga berusaha untuk kurus dan sentiasa bersenam,” katanya.

Dalam pada itu, pemilik gimnasium Big River, Grafton berkata, Tarrant pernah menjadi jurulatih persendirian selama lima hingga enam tahun lalu.

“Dia mula bekerja setelah tamat pengajian dan menunjukkan minat kepada bidang ini,” katanya.

Tarrant telah dihadapkan ke mahkamah atas pertuduhan melakukan pembunuhan selepas serangan keganasan di dua buah masjid Christchurch yang mengakibatkan 50 kematian. – Daily Mail/SinarHarian